Tots som diferents. Textos normatius de la Unesco sobre diversitat cultural i lingüística - Kultura eta Hizkuntza Politika Saila - Euskadi.eus\nUnescok hizkuntza-aniztasunaren arloan egin duen lanari buruzko balorazioa egin digute liburu honetan hiru egilek, katalanez mintzo den komunitatearen ikuspegitik betiere. Horrekin batera, nazioarteko erakundearen hiru testu erantsi dituzte bertan: hizkuntza-aniztasuna kultur aniztasunaren muntazko dimentsioa dela azpimarratzen da hiruetan.\nLinguapax-eko lehendakari eta Unescocat-eko zuzendari Agustí Colominesek liburuaren hitzaurrean dioenez, "kultur aniztasuna izan behar da gizateriaren ondarerik behinena, eta gainera, herrialde guztien laguntza kolektiboaren emaitza, beraien hizkuntzen, imaginarioaren eta sorkuntza berezien bitartez". Unescok aldarrikatu duenaren arabera, bestalde, "kultur aniztasunak -eta ondorioz, linguistikoak-, gizaki guztion existentzia intelektual, afektibo, moral eta espiritual atsegingarriagoari laguntzen die".\nIsidor Marí irakasleak, bere aldetik, Unescok hizkuntza-aniztasunaren inguruan nola jokatu duen aztertu du, "perspektiba katalana" erabiliz. Marík adierazten duenez, Unescok kultur aniztasunari eman dion garrantzia gorabehera, ez du behar bezala azpimarratu aniztasun haren dimentsio linguistikoa. Erakundeak, izan ere, kultur ondarea -materiala zein ez-materiala - babestu beharra izan du; kultur ekoizpen eta zerbitzuen espezifikotasunari -besteak ez bezalako kontsumo gaiak direlako hatsarrea defendituz-, eutsi beharra; kultur aniztasuna ziberespazioan bertan ziurtatu behar izan du… Bai horietan eta bai izan litezkeen guztietan ere, hizkuntza-dimentsioa berezkoa da, saihestezina. Aldi berean, ordea, "ezin baztertuzkoa da estatuek hartzen dituztela erabakiak NBEn, eta ez dirudi Unesco dimentsio linguistikoa berariaz aztertzen hasteko prest dagoenik". Etsipenaren eta esperantzaren artean, Isidor Marík lehen mailako erreferentetzat jo ditu Unescok 2001ean onartu zuen Kultur Aniztasunari Buruzko Adierazpen Unibertsala, 2003ko Kultura- eta Hizkuntza-Aniztasuna Informazioaren Gizartean adierazpena eta 2005ean burututako Nazioarteko Konbentzioa, Kultur Adierazpideen Aniztasunaren Babes eta Sustapenaren gainekoa. Horien artean berebiziko garrantzia eman dio Marík hirugarrena indarrean jarriko den momentuari. "Antolatu beharra daukagu, Konbentzioa indarrean jarri eta aplikatzen hasiko den garairako". Nazioarte mailan, Konbentzioak aurreikusten dituen organoen osaera eta jokaerak politikoki eta juridikoki estu zaindu beharko direla esan nahi du horrek. Maila lokalean, ostera, "horrek gizartea sentsibilizatu beharra ekarriko du, eta aniztasun kultural eta linguistikoaren aldeko politikak ezartzeko lanean ari diren eragileen mobilizazioa".\nAurreko bien ondotik, Anastasia Monjasek kultur aniztasunaren eta ondare ez-materialaren babesari dagokionean Unescok ezarriak dituen tresna arauemaileen gaineko perspektiba eskaintzen du. Kataluniatik ari bada ere, mundu eta Europa mailako joera eta mugimenduen berri ematen du Monjasek. Ondare ez-materialaz ari baita artikuluan, ohar interesgarri eta jakingarri askoren artean, bat, urrezko letretan jartzekoa: "Guztiaren gainetik, ahozko transmisioaren metodoa bera da ondare ez-materialaren hauskortasunaren eta ahuldadearen arrazoi funtsezkoena. Ondare hau belaunez belaun ahoz transmititzen denez, hura ezagutzen, praktikatzen eta transmititzen duten komunitate kideei nahitaez loturik dago. Ondare ez-material honen eramaileak (edo giza altxor biziak) funtsezkoak dira eta momentu jakin batean desagertzen badira, edo oroimen akatsen bat badute, ondarea bera desagertzera eraman dezakete eta, orduan, hutsune bete ezinezko bat uzten dute. Amadou Hampâté Bâ-k dioenez, 'Afrikan, zahar bat hiltzen denero, biblioteka bat erretzen da'".\nHiru adituon artikuluen ondoren, hiru testu arauemaile erantsi dituzte egileek, Unescok hizkuntzari dagokionean duen "ikuspegi integratuaren" -Marírena da azpimarra-, adibidetzat.\nHizkuntza: Katalana, Gaztelania, Ingelesa, Frantsesa\nArgitaratzailea: Angle Editorial, Linguapax, Unescocat\nAzken eguneratzea: 2009/08/31


Eskola Agenda 21: aurtengo ikasturtean, elikadura zirkularra bultzatzeko proiektuak garatu dituzte Durangaldeko 14 ikastetxetan - Durangaldea - Anboto.org\nEskola Agenda 21: aurtengo ikasturtean, elikadura zirkularra bultzatzeko proiektuak garatu dituzte Durangaldeko 14 ikastetxetan\nMarkel Onaindia 2019-06-30 08:30\nAmankomunazgoak sustatuta, eskualdeko sei udalerritako hamalau ikastetxe aritu dira aurten Eskola Agenda 21eko programan: Abadiño BHI eta Zelaieta LH, Berriz BHI, Ibaizabal ikastola, Frai Juan Zumarraga institutua, Nevers ikastetxea, San Antonio ikastetxea, Landako LH, Jesuitak, Elorrio BHI, Txintxirri ikastola, Maiztegi eskola, Juan Oroibiogoitia BHI eta Zaldibar LH. Elikadura zirkularraren gaia landu dute, ingurumenaren egoerari buruzko kontzientzia sortzeko motibo lez.\nIkastetxeetan euren proiektuak garatzetik aparte, ikasleek konpromiso eta proposamenen zerrendak eraman dituzte udaletan eginiko foroetara, eta udal ordezkarien aurrean aurkeztu dituzte. Gero, politikariek udalean eginiko lanaren balorazioa egin dute ikasleen aurrean.\nAitor Lopez Amankomunazgoko presidenteak ekimenaren balorazio positiboa egin du. “Guretzat oso interesgarria da ingurumen gaiak umeekin lantzea. Eskola Agendak benetako lankidetza eta inplikazioa lortzen ditu mankomunitatearen, udalen eta eskolen artean, eta pozik gaude urtero egiten ditugun lanketekin”, adierazi du presidenteak.\nElorrioko Institutuan ortuko lana hautazko ikasgai modura edukiko dute ikasleek\nMarkel Onaindia eka 30 Elorrio\nElorrioko Institutuan ibilbide luzea dute ingurumenari buruzko gaietan. Eskola Agenda 21etik aparte, eskola jasangarrien IRAES sarean eta Fridays F...\nIkasleek landatu eta zaindutako letxugak jan dituzte Iurretako Maiztegi eskolako jaian\nMarkel Onaindia eka 30 Iurreta\nMaiztegi herri eskolan aspaldidanik daukate ortua, eta, batez ere, ikasle nagusiek erabili izan dute. Baina aurten Eskola Agenda 21eko gaia elikadu...


Uztarria Komunikazio Taldeko emakumeok ere, Martxoaren 8ko grebarekin bat - Uztarria (Azpeitia)\n2019ko mar. 7a, 10:42\nUztarria Komunikazio Taldeak bat egiten du biharko, Martxoaren 8ko, greba feministarekin. Uztarriako kazetari guztiak emakumeak gara –langileen %75–. Dena den, herri komunikabide gisa, uste dugu gure erantzukizun soziala dela greba feministaren jarraipena egitea eta herritarrei mobilizazioen berri ematea. Horregatik, gutxieneko zerbitzuak eskainiko ditu Uztarriak. Hain zuzen ere, Uztarria.eus atarian Martxoaren 8ko deialdien jarraipena egingo dugu, baina erredakzioko lantaldeari dagozkion gainontzeko lanak egin gabe geldituko dira.\nKomunikazio taldea osatzen duten langileen %75 da emakumezkoa, eta horiek guztiek kazetari lanak egin ohi dituzte. Administrazioan eta salmenta saileko langileak, aldiz, gizonezkoak dira –langileen %25–. Horiek ohiko lanak egingo dituzte bihar.\nMartxoaren 8ko grebaren egitaraua


Berastegi, Harituz Bertso Txapelketako lehen finalista - Tolosaldea - Tolosaldeko ataria\nTolosaldeko Ataria 2014-03-24 14:01\nBerastegi izango da Harituz I. Herriarteko Bertsolari Txapelketako lehen finalista Amasari irabazi ostean. Ostiralean jakingo da zein izango den bere aurkaria: Zizurkil edo Andoain.\nUrepele gaztetxea bete zuen Amasa eta Berastegiren arteko lehiak eta entzuleek saio bizia izan zuten sari. Trikiti doinuekin eman zioten hasiera bi taldeek, agurrarekin giroa berotuz. Ez ziren epelago joan, ordea, ariketak.\nBat azpimarratzekotan, puntutan egindako ofizioa. Saio bikaina egin zuten bi ordezkariek, ligatu ostean kotxean ezin kabitu zebilen bikotearen aitzakian. Gainerako saioetan ere umorea nagusitu zen.\nAzkenik, epaileen bozkek berastegiarrak eman zituzten garaile eta horrenbestez, apirilaren 10eko finalean izango dira. Datorren ostiralean jakingo da, Zizurkil edo Andoain izango duten aurkari.\nkultura Amasa-Villabona Berastegi


Emakumeen zalantza 35,67 errusiarren ehunekoa Dalje.com hauteskundeetan\nHasiera Hiria albisteak Emakumeen zalantza bota zuten Ehuneko errusiarrak hauteskundeetan\nBaliozko zerrendak 107 edo 100,00% ziren. 0 boto baliogabeak edo 0,00%.\nErrusiarrak, poloniarrak bezala, emakumezkoen artean aukeratu zuten, baina gudua ez zen hain ziurra. Galina Kovačevićk eta bere diputatu Anna Mišarrek boto bikoitza irabazi zuten beren lehiakideekin: Svetlane Marinov eta bere ordezkari Irine Miron Blažine. Kovačevićk eta Mišarrek 72 ahotsa lortu dute, eta Marinov eta Blažina 35 bozkatzen dute.\nErrusiako gutxiengo nazionaleko ordezkarientzat aukera bat\nAurreko bertsioaErrusiarrek hautagai bakarra zuten: 21ek izan zituen\nHurrengo errebelazioaSlovaks bozkatzeko iritsi 14, eta aukera euren zen bakarra\nMerkel: Alemania ezin da errefuxiatuen inguruan bakarrik egin\nKHL etenaldia Medvescak Winner Series izotz aroan


barren.eus - Kirolak hartuko du Elgoibar zapatuan, Europako Kirolaren Herria dela ospatzeko\nKirolak hartuko du Elgoibar zapatuan, Europako Kirolaren Herria dela ospatzeko\nArgitaratua: 2019-06-18 12:34\n“Elgoibar Europako Kirolaren Herria 2019” izendapena ospatzeko 70 kirol ekintza inguru antolatu ditu Elgoibarko Udal Kirol Patronatuak urte guztirako. Festa nagusia, baina, zapatu honetan, ekainaren 22an, izango da. Herriko kirol talde eta eragile desberdinekin elkarlanean antolatutako egun berezia izango dela aurreratu dute, egitaraua aurkeztearekin batera.\nKirolak hartuko du Elgoibar zapatuan, Elgoibar Europako Kirolaren Herria 2019 Kirol Festa ospatzeko. Elgoibarren dauden kirol taldeek euren kirola erakutsiko dute herriko hainbat gunetan: Kalegoen plazan, Maalan, Lekueder parkean, udaletxeko zein elizako arkupeetan, Kalebarren plazan, Olaizaga kiroldegian, IMH kiroldegian, Kultur Etxeko Sotoan eta Ikastolako frontoian. 10:00etatik 14:00etara izango da festa.\nEguraldi txarra egingo balu, kaleko jarduera guztiak Olaizagara, IMHra, Ikastolako Frontoira eta Maalara eramango dituztela jakinarazi dute antolatzaileek. Krosa mantenduko egingo litzateke, 13:00etan, Kalegoen plazan.\nEGITARAUA: Elgoibar Europako Kirolaren Herria 2019 Kirol Festa -PDF-\n• Krosa herriko kaleetan\nKalegoen plazan bi jarduera egingo dituzte, udaletxe parean eta frontoian (eskubaloia-tenisa 11:30ak arte eta futbola-pilota 13:00ak arte).\n13:00etan Krosa jokatuko dute erdiguneko kaleetan. Honakoa izango da ibilbidea: Kalegoen plaza, Santa Ana, Antonio Arrillaga, San Inazio, Kalegoen plaza, San Bartolome, Pedro Miguel Urruzuno, Lorito, San Frantzisko, Kalebarren plaza, Errosario eta Kalegoen plaza. Aurretik bizikleta bat joango da eta baita bandera ere, proba ez baita lehiakorra izango, partaidetza bultzatu nahi dute. Lasterketan parte hartzen duten guztiei Europako Kirolaren Herriaren kamiseta emango diete, kamiseta horrekin antxitxika egitera animatuz.\n• Rokodromoa eta arku tiraketa arkupeetan\nMorkaiko mendi taldeak rokodromo txiki bat prestatuko du udaletxeko arkupeetan. Elizako arkupeetan (Lekuederrera ematen duen aldean), berriz Zarta Arku Tiraketa elkartekoek arku tiraketa antolatu dute. Hesiekin itxiko dute gune hori.\n• Herri-kirol erakustaldia\nLekuederren futbola eta eskubaloia egongo da. Kultur Etxe parean, Herri Kirolen erakustaldi bat ere izango da. Aizkolariak (Alex Txikon, Ernesto Ezpeleta Bihurri eta Hodei Ostolaza besteak beste), harrijasotzaileak (Joseba Ostolaza, Udane Ostolaza...), txingak, ingudea... izango dira. Eta Gabi parean xakea egongo da. Eguraldi txarra balego, Herri Kirolak Maalan egingo dituzte eta xakea Kultur Etxeko sotoan.\nMaalan Elgoibarko Lagun Taldeak ginkana antolatu du, gero Olaizaga Kirol Taldeak karatea eta Patronatuko jarduerekin bukatuko dituzte Maalako kirol jarduerak (Elgoibar Sasoian jarduera fisikoa, zumba eta aerobika).


Leioa Mendi Taldea - - Hiruka.eus\nIrene Larrabeiti 2022-04-21 09:00\nLeioa Mendi Taldearen 30. urteurren honetan sartu naiz klub honetako zuzendaritza batzordean. Aurretik, zortzi urtez egon naiz federatuta mendi talde honetan.\nHasiera batean, boulderrean bakarrik egoten nintzen eskaladaren mundua pixkanaka ezagutzen. Denbora aurrera joan ahala, klubeko beste lagun batzuk ezagutu nituen eta horiekin batera mendia eta eskalada ezagutu nituen, Sakonetatik kanpo. Gutxi axola du lagun bakoitzaren adinak edo mailak, egun horretan bertan ezagutu izana edo hainbat urtez lagun izatea, denok elkarren artean gozatzen baitugu.\nGiro hori ikusita, berehala konturatu nintzen mendia nire bizitzaren zatitxo bat bihurtu zela. Konturatu nintzen LMT-ak hainbat baliabide zituela nire interesa are gehiago pizteko: mendi irteerak, eskalada topaketak, materialaren alokairua, liburuak, solasaldiak…\nSartu berria naiz batzordean, baina lehenengo egunetik ikusi nuen ni baino ibilbide luzeagokoak diren kideak hasierako grina eta gogoa mantentzen dutela. Espero dut klubaren izaerak horrela jarraitzea urte askoan, orain gaudenekin eta etorriko direnekin.\nEskerrik asko LMT. Jarraitu pertsona gehiagori mendia maitatzeko aukera ematen.


'EMFIGHTER': Jokatu eta lagundu Esklerosi Anizkoitzaren aurka borrokatzea - Esclerosis Múltiple Euskadi\n'EMFIGHTER': Jokatu eta lagundu Esklerosi Anizkoitzaren aurka borrokatzea\nPublicado por EM Euskadi | 20 mayo 2013 | Visto 1390 veces\nDesafioa 2.500.000 puntu lortzea da, munduan Esklerosi Anizkoitza duten pertsoneko. Esklerosi Anizkoitza Munduko Eguna dela eta, maiatzaren 29 ospatuko dena, E.M.Ek eta Esklerosi Anikoitza Euskal Fundazioak, Genzyme a Sanofi Company […]\nDesafioa 2.500.000 puntu lortzea da, munduan Esklerosi Anizkoitza duten pertsoneko.\nEsklerosi Anizkoitza Munduko Eguna dela eta, maiatzaren 29 ospatuko dena, E.M.Ek eta Esklerosi Anikoitza Euskal Fundazioak, Genzyme a Sanofi Company laguntzarekin, EM Fighter aplikazioa aurkezten dute, gizarteari informazioa jasotzeko. Gaixotasunaren errealitatea berritzaile moduan hurbiltzeko asmoz eta sozial kontzientziazio handiagoa asmoz jokoa sortu da.\n“Esklerosi Anizkoiotzaren aurka borrokatzeko puntuak gehi dezagun” goiburuarekin, ekintza hau, Kukuxumusu grafiko diseinatuta dago eta La Factoria d´Imatges eginda dago, eta ideia Esklerosi Anizkoitza Euskal Fundazioaaren gainean. .Sortze-ideia EA Euskal Fundazioarena eta Kukuxumusu diseinatuta.\nAplikazio hau libre dago Apple eta Android gaiuletarako. EM Fighter jokoa 5 paitalatan zehar garatzen da. Jokoaren protagonistak “Neuri” neurona da. Berak, pertsonai deberdin itxura gaixotasunaren oztopoak saihestu behar ditu. Bidetik puntu-maximoa gaehitzeko asmoz aurkeitzen dituen objetu guztiak jaso behar ditu.\nDesafioa: 2.500.000 puntuak lortzea da\nDesafioa da: maiatzaren 20tik 29ra (Esklerosi Anizkoitza Munduko Eguna) jendeak aplikazioa descarga dezan eta guztien artean jokatzen 2.500.000 puntu lortzea. Kopuru sinbolikoa da, zeren eta munduan 2.500.000 pertsonek pairatzen dute Esklerosi Anikoitza.\nEkintza honek jarrai dezan twitterren bidez #EMfighter


Hasi da ikasturtea Iruñeko Liburutegi Publikoetako 18 irakurketa-klubetan, eta horietako bostetan leku libreak daude | Ayuntamiento de Pamplona\nSareko bi zinema-klubetan ere badaude lekuak: Milagrosakoan eta Sanduzelaikoan; azken hori frantsesezko zinema-kluba da\n2021ko Iraila 22a\nOstegunean abiatuko da ikasturtea Iruñeko Liburutegi Publikoetako irakurketa eta zinema klubetan, San Pedroko Liburutegi Publikoko irakurketa-klubeko lehen saioarekin, Joël Dickeren “La verdad sobre el caso Harry Quebert” liburuari buruz. Osasun-segurtasuneko arauetan izan diren aldaketek 18 irakurketa ikastaroetan (horietako 2 euskaraz), bi zinema-klubetan eta bi solasaldi tematikoetan aurrez aurreko saioak abiatzea ahalbideratu dute, eta denak normaltasunera itzuliko dira, batzuk urtebeteko geldiunearen ostean eta besteak denbora luzez online egin ostean.\nUne hauetan leku libreak daude 5 irakurketa klubetan: Txantreako irakurketa errazekoan, Mendillorriko gaztelaniazko bietan, Milagrosako klubean, San Frantziskoko Liburutegi Publikokoan eta Sanduzelaikoetan, euskarazkoan zein gaztelaniazkoan. Kide berriendako tokia ere badago Milagrosako zinema-klubean eta Sanduzelaiko Liburutegi Publikoko frantsesezko zinema-klubean. Jarduera horietan parte hartzeko interesa dutenek liburutegira joan, telefonoz deitu edo eskaera-mezu elektroniko bat idatzi besterik ez dute egin behar.\nLiburutegietako klubak zentro horiek egiten dituzten irakurzaletasuna sustatzeko jardueren parte dira, eta modu egonkorrean funtzionatzen dute urritik maiatzera. Batez beste, 15-20 kide dituzte, eta koordinazioaz arduratzen den pertsona batek zuzentzen ditu, normalean sortzaile edo erabiltzaile batek. Ikasturte honetan koordinatzaileak Sofía Villegas, Jesús García Salguero, Angel Erro, Santi Elso, Patxi Irurzun, Fertxu Izquierdo, Edurne Orce eta Maite Pérez Larumbe dira. Iruñeko Udalak, sareari babesa emanez, UNESCOk liburutegi publikoari buruzko 1994ko Manifestuan definitutako liburutegi publikoaren eginkizuna babesten du: "Liburutegi publikoa, ezagutzarantz joateko tokian tokiko atea, bizitzan ikaskuntzarako oinarrizko baldintza da, erabakiak modu independentean hartzeko eta gizabanakoaren eta gizarte-taldeen aurrerapen kulturalerako".\nInteres-komunitateak: 300 pertsonatik gora\nKlub guztiak batuz, 300 lagun baino gehiago elkartzen dira gutxienez hilean behin liburutegi batean liburuekiko edo zinemarekiko beren zaletasuna partekatzeko. Batzuk, gehienak, liburuzainek eskatuta sortu ziren. Beste batzuk, Yamaguchikoa kasu, erabiltzaileek proposatuta. Kontua da klubak urtean bederatzi edo hamar aldiz biltzen direla beren egoitzetan: eraikin exentuetan, beste eraikin batzuei atxikitako instalazioetan edo Civivox barruko espazioetan; Sanduzelai, Mendillorri eta Iturramako Civivoxetan, adibidez. Egun, klubik ez duen liburutegi bakarra Etxabakoitzeko Liburutegi Publikoa da, eta datorren ikasturterako martxan jartzea aztertzen ari dira. Eskaintza egonkor horri gehitu behar zaizkio Yamaguchiko Liburutegi Publikoko bi solasaldi tematikoak: japoniar kulturari buruzkoa, bata, eta komikigintzari buruzkoa, bestea.\nEztabaida-foroa delako eta aleek eskuragarri egon behar dutelako, irakurketa-taldeak ezin dira oso handiak izan; beraz, klub guztiek partekatzen duten beste ezaugarri bat da, oro har, itxarote-zerrenda dagoela, nahiz eta ikasturte honetan 18 horietatik 6 leku libreekin hasten diren. Parte hartzeko, ohikoena, erreferentziako liburutegiarekin harremanetan jartzea da. Liburuzainek eskaera jasoko dute eta interesdunei jakinaraziko zaie leku libreak geratu ahala. Ikasturte hasierarekin batera, irailaren 15etik, liburutegiak ohiko ordutegira bueltatu dira. Denak astelehenetik ostiralera daude zabalik, 14:00etatik 20:00etara, San Frantziskoko Liburutegi Publikoa salbu, ordutegi zabaldua mantentzen baitu: 08:30etik 20:30era, astelehenetik ostiralera.\nPanoramika bat: gaztelania, euskara, ingelesa\nTxantreak, San Frantziskok eta Yamaguchik hiruna klub dituzte. Lehenengoan gaztelaniazko bi klub (leku guztiak beteta) eta ‘Irakurketa-errazeko klub’ bat, zenbait inguruabar direla medio irakurtzeko zailtasunak dituztenen gizarteratze eta irisgarritasunari lotutako jarduera. Irakurketa errazeko liburuak hizkera erraz eta argian idatzita daude, eta letra handian argitaratuak (hilean astearte bat, arratsaldez). San Frantziskoko Liburutegi Publikoan gaztelaniazko bi klubak beteta daude, eta euskarazkoan (ostegun bat hilean, 18:30ean, Angel Errok koordinatuta) oraindik badago lekua. Yamaguchiko gaztelaniazko hiru irakurketa-taldeak beteta daude.\nIturraman, Mendillorrin, Milagrosan eta Sanduzelain, bakoitzean bi klub daude. Iturraman lekuak beteta daude, gaztelaniazkoan zein inglesezkoan (2010etik abian dagoen Book Club-a), eta Milagrosan ere ez dago tokirik; Mendillorrin martxan dauden bietan izena emateko lekuak daude: astelehen eta astearteetan, 19:00etatik 20:30era, hilean behin, Sofía Villegasen eta Jesús García Salgueroren eskutik, hurrenez hurren. Sanduzelaiko irakurketa-klubetan ere leku libreak daude, bai gaztelaniazkoan (hileko lehen ostegunean, 20:00etan, Patxi Irurzunen eskutik) bai euskarazkoan (hileko hirugarren ostegunean, 19:00etan, Fertxu Izquierdoren eskutik). San Pedroko Liburutegi Publikoan, non saioak ostegunean hasiko baitira, irakurketa-talde bakarra dago eta leku guztiak beteta daude.\nIrakurketa-klubez gain liburutegiek beste kultura-genero batzuetako maitaleak biltzen dituzte, zinea kasu, izan ere, gidoi asko literatura lanetan oinarrituta daude. Milagrosako Liburutegi Publikoan zinema-klub bat dute 2015etik, hainbat erabiltzaileren ekimenez sortua. Filmak klubeko parte-hartzaileek aukeratzen dituzte. Zinema-kluba hileko azken ostiraletan elkartzen da liburutegian eta film bakoitzaren aurkezpena txandaka egiten da. Filma ikusi ondoren, eztabaida egiten da. Leku libreak daude eta hileko azken ostiraletan elkartzen dira, 19:00etan.\nSanduzelaiko Liburutegi Publikoan zinema-klub bat dago, frantsesez. Ramón Herrerak koordinatzen du eta hileko hirugarren ostegunetan elkartzen dira, 19:00etan; une honetan urriaren 21etik aurrera (osteguna) ikusi eta komentatuko dituzten filmak aukeratzen ari dira.\nIrakurketa-klubak leku libreekin\nTxantreako Liburutegi Publikoa. ‘Irakurketa-errazeko kluba’, astearte bat hilean, arratsaldez.\nSan Frantziskoko Liburutegi Publikoa. Irakurketa kluba euskaraz. Ostegun bat hilean, 18:30ean, Angel Errok koordinatuta.\nMendillorriko Liburutegi Publikoa. Irakurketa-kluba gaztelaniaz. Astelehen bat hilean, 19:00etatik 20:30era, Sofía Villegasen eskutik. Astearte bat hilean, 19:00etatik 20:30era Jesús García Salgueroren eskutik.\nSanduzelaiko Liburutegi Publikoa. Irakurketa-kluba gaztelaniaz, hileko lehen ostegunean, 20:00etan, Patxi Irurzunen eskutik. Irakurketa-kluba euskaraz, hileko hirugarren ostegunean, 19:00etan, Fertxu Izquierdoren eskutik.\nIruñeko liburutegi publikoak\nAróstegui etorbidea, zk.g., beheko solairua. Telefonoa: 948 27 32 62\nIturramako Liburutegi Publikoa (Iturramako Civivoxaren barruan)\nEzkirotz kalea, 24. Telefonoa: 948 19 89 87\nSarriguren kontzejuaren kalea, 3. Telefonoa: 948 16 28 47\nSan Frantzisko plaza, zk.g. Telefonoa: 948 21 05 24\nSanduzelaiko Liburutegi Publikoa (Sanduzelaiko Civivoxaren barruan)\nGortari Doktorearen kalea, 2. Telefonoa: 948 12 51 08\nSan Pedroko Liburutegi Publikoa (Monasterio Zaharraren eraikinaren barruan)\nUgaldeko Andre Maria kalea, zk.g. Telefonoa: 948 13 66 64\nYamaguchi plaza, 12. Telefonoa: 948 26 40 28\nArriurdiñeta plaza, 4. Telefonoa: 948 14 98 82\nIsaac Albéniz kalea, 8. Telefonoa: 948 24 54 60


1983ko Nafarroako Bertsolari Txapelketa - Wikipedia, entziklopedia askea.\n1983ko Nafarroako Bertsolari Txapelketa\n1983ko Nafarroako Bertsolari Txapelketa   Nafarroako Bertsolari Txapelketaren 12. edizioa izan zen, 1983ko maiatzaren 28 eta ekainaren 12 bitartean ospatu zen. Bertan, 18 bertsolarik hartu zuten parte eta guztira 3 saio ospatu ziren, horietatik 2 finalaurreko eta finala. Finala ekainaren 12an ospatu zen Donibane Garazin.\nTxomin Ezpondak jantzi zuen txapela.\nMixel Aire “Xalbador II”\nJoxe Fermin Argiñarena\nJoxe Migel Argiñarena\nEuxebio Fagoaga “Fagoaga I”\nJoxe Mari Fagoaga “Fagoaga II”\nJuan Felix Iriarte "Berjinanto"\nJean Pier Mendiburu\n1. Txomin Ezponda\n2. Joxe Migel Argiñarena\n↑ Vianako Printzea Erakundeko Euskarazko gehigarria, 153. zenbakia, 1983ko ekaina\nOrriaren azken aldaketa: 1 otsaila 2021, 15:55.


iGEMen ibilbidea 2003ko urtarrilean hasi zen Massachusettseko Teknologia Institutuan (MIT) bereiztutako ikerketa ikastaro baten moduan, eta horretan, ikasleek zelulak keinuka aritzeko dispositibo biologikoak garatu zituzten. Ikastaro hura 2004. urtean lehiaketa bihurtu zen eta 5 ikasle-taldek parte hartu zuten. Hortik aurrera, parte hartzaile kopuruak gora egin zuen: 2005ean 13 talde aritu ziren eta 2021. urtean 46 herrialde desberdinetako 350 talde lehiatu ziren, osotara 7.000 ikasle baino gehiago bildu zirelarik.\niGEM lehiaketak biologia sintetikoaren mugak gainditzeko aukera ematen die ikasleei, munduaren eguneroko arazoei aurre egitean. Diziplina anitzeko taldeek elkarrekin lan egiten dute beren diseinu-sistema diseinatu, eraiki, probatu eta neurtzeko, pieza biologiko trukagarriak eta biologia molekularreko teknika estandarrak erabiliz. Urtero, ia 7.000 lagunek igarotzen dute uda iGEM proeiektu batean lana prestatzen, eta, gero, udazkenean biltzen dira beren lana aurkezteko eta urteko Jamboree-n bizitzeko.\niGEMerrak mundu hobea eraikitzen ari dira, biologia sintetikoaren laguntzarekin arazoak konpontzen. iGEM lehiaketak urtero ia 7.000 ikasle inspiratzen ditu taldeetan lan egitera, tokiko komunitateetan erronka bakarrei aurre egiteko. iGEMek biologia sintetikoko estandarra ezartzen du zati estandarizatuak erabiliz, eta kode irekiko teknologia eskaintzen du, 20.000 parte genetiko estandarizatuekin batera.\nTaldearen lorpenak urteko Jamboree-n ospatzen dira, eta taldeen proiektuak erakusten dira. 2022an, topaketa handi hori urriaren 20tik 23ra izango da Parisen.\n2018az geroztik STEM Planetak High Schooleko talde bat sortzen du Nafarroako ikasleekin\nNafarroa aitzindari izan zen iGEM lehiaketan parte hartu zuen High School kategoriako Europako hegoaldeko lehen taldea abian jarri zuenean. STEM Planeta hezkuntza-programaren bidez bokazio zientifiko-teknologikoak sortzea sustatzen da, eta Navarra-Biogalaxy4 taldea sortzeko Iruñeko Planetarioa eta CSIC-IdAB-eko laborategia elkarlanean jarduten dute, Nafarroako Gobernuaren bultzadari esker.\nNazioarteko proiektu hau garatzeko, proiektua prestatzeko hautatzen diren pertsonen ahalegin eta konpromiso sendoa behar da. Navarra-Biogalaxy4 taldeko gazteak biologia sintetikora hurbilduko dira aurrez elkar ezagutzen ez duten parte-hartzaileekin lan eginez. Proiektuaren aurkezpena prestatzeko, munduko gainerako iGEM taldeak bezala, udaren zati handi bat eskaini beharko diote, baita uda aurreko eta ondorengo hilabate bakoitza ere.\nZientzia eta talde-lana gustukoa izateaz gain ingelesa menderatzen duten gazteak bilatzen ditugu, hizkuntza horretan lan eginen baita. Taldekideek hainbat hilabetez diziplina anitzeko prestakuntza izango dute, eta, azkenik, egindako lan guztia Parisko Jamboree handian aurkeztuko da.\nNavarra-Biogalaxy4 erakundeak taldeak sortzeko esperientzia metatu du 2018az geroztik, eta edizio honetan parte hartu nahi dutenek gako hauek izan beharko dituzte kontuan:\n2022. edizioan izena emateko galdetegia pertsona heldu batek osatuko du: parte hartu nahi duen pertsonaren amak, aitak eta/edo legezko tutoreak.\nNaf-Biogalaxy4 taldea prestatzeko egutegia onartzea.\nMaiatza eta ekaina: prestakuntza Iruñeko Planetarioan. Ostiraletan, 16:30etik 19:30era\nProiektuko oporrak: uztailaren 1etik 17ra (biak barne).\nGarrantzitsua: zure oporrak/bidaiak ez badira aldi honekin bat etorriko, ez apuntatzea gomendatzen dizugu, asistentzia funtsezkoa baita.\nUztailaren 18tik irailaren 2ra: astelehenetik ostiralera, 10:00etatik 13:30era.\nOharra: ikerlanak nolabaiteko ordutegi malgutasuna izanen du, proiektuaren garapenaren arabera. Gerta liteke laborategira noizbait joan izatea, ordu pare bat, udako egun bat luzatuz, eta gerta daiteke egun horietako bat libre geratzea. Laborategiko lanek aurrera egin ahala erabakiko da hau guztia, ikerketaren garapenaren arabera.\nIraila eta urria. Ostiraletan 16:30etik 19:30era eta/edo larunbatetan 10:00etatik 13:30era.\nAbuztuaren amaieran, antolatzaileek erabakiko dute proiektuak Parisko Jamboree-n aurkezteko baldintzak betetzen dituen.\nGehienez ere 90 segundoko audioa eskatuko dugu, parte hartzaileak taldeari zer eman nahi dion azal dezan.\nParte-hartzailearen konpromisoa/jarrera oso garrantzitsua izango da.\nPrestakuntza-hilabeteetan erakutsitako jarrera/konpromisoa oinarri hartuta, erakundeak erabakiko du taldeko zein kide joango diren proiektua Parisera aurkeztera.\nTaldeko plazak mugatuak direnez eta interesa duten pertsonen kopurua handia denez, taldeko kideren batek proiektuarekiko konpromisoa betetzen ez badu, proiektuan ez jarraitzeko eskatuko zaio.\nCSICeko zientzialariak 1999. urtetik ari dira Nafarroan ikertzen, Agrobioteknologia Institutuko instalazioetan (www.idab.csic.es). Hauek dira CSICen Nafarroako misio nagusiak:\nFKn egiten den ikerketa-ahaleginaren buru izatea. Nafarroan, bioteknologiarekin lotutako gaietan, ezagutzan oinarritutako garapen ekonomiko eta soziala sendotzeko.\nLortutako ezagutza zientifikoa nekazaritzan, animalien osasunean, nekazaritzako elikagaien kalitatean eta ingurumenean aplika daitezkeen tresna bihurtzea.\nArazo biologikoen ikerketaren inguruan enpresa-jardueraren garapena sustatzea eta oinarri teknologikoko enpresak sortzen laguntzea.\nTeknologia berriei buruzko aholkularitza zientifiko-teknikoa eskaintzea komunitate akademiko eta enpresarialari.\nCSICek proiektu honetan laguntzen du, laborategiko teknikak eta dre-en inplikazioa eskainiz. Francisco José Muñoz eta Edurne Baroja, proiektuaren irakasleak, gazte taldea teknikoki prestatuko dutenak.\nSTEM planeta - Iruñeko Planetarioa\nSTEM planeta zientzia, teknologia, ingeniaritza eta matematika sustatzeko dibulgazio-programa bat da.\nIruñeko Planetarioaren eta Nafarroako Gobernuko Unibertsitateko, Berrikuntzako eta Eraldaketa Digitaleko Departamentuaren proiektu honen helburua STEM (ingeleseko sigletatik zientzia, teknologia, ingeniaritza eta matematika) zer den ezagutaraztea da, arlo horietan orokorrean ikasleen artean bokazioak sustatzeko, eta bereziki, nesken grina pizteko.\nSarah G. Hualdek, M. Karmele Gomezekin eta Nahia Ezarekin batera, Instructors lanetan, prestatu du Iruñeko Planetarioak Navarra-Biogalaxy4 taldea.


Marketineko Gradua - UPV/EHU\nMarketinaren xedea da erakundeen eta haien merkatuen arteko merkataritza harremana aztertu eta hainbat arloz arduratzea: salmenta, publizitatea, merkatuen ikerketa, prezioak, produktuen garapena eta bezeroekiko harremanak. Aurrerapen teknologikoek eta globalizazioak goitik behera aldatu dute esparru hau. Bezero eta kontsumitzaile aktibo eta boteredun bihurtu garenez, gero eta garrantzitsuagoa da enpresentzat eta erakundeentzat marketineko profesionalen laguntza, lehiakideengandik bereizteko eta lehiakorragoak izateko.\nMarketineko Graduaren helburua da profesionalak trebatzea, gai izan daitezen marketinean eta merkatuen ikerketan aritzeko, egungo munduan ditugun erronka berri eta zirraragarriei aurre egiteko. Marketinaren diziplinartekotasunaz jabetzeko aukera izango duzu, hainbat alorretara zabaltzen dena: enpresa, ekonomia, soziologia, psikologia eta zuzenbidea.\nGainera, borondatezko kanpoko praktiken bidez, harreman zuzenak egingo dituzu etorkizunean zure lantoki izan ahalko diren enpresa eta antolakuntzekin.\nNegozioen ikuspegi orokorra izango duzu eta ikasiko duzu alor guztietako enpresetan estrategia eraginkorrak diseinatzen.\nEgungo premietara egokitutako edukiekin osatutako ikasketa plana beteko duzu: produktu eta prezio erabakiak, merkataritza komunikazioa, berrikuntza…\nHasiera eman ahal izango diozu ibilbide profesionalari erakunde ezberdinetan kanpoko praktikak eginez, ikasitakoa bertan aplikatuta.\nPertsona sortzailea bazara, analisirako gaitasuna baduzu, komunikaziorako gizarte trebetasunak, teknologia berriak atsegin badituzu, eta taldean lan egitea eta atzerriko hizkuntzak interesatzen bazaizkizu, Marketineko Gradua da zure lekua.\nEnpresen eta erakundeen marketin, komunikazio eta salmenta sailetan:\nMerkataritza banaketa eta salmentak


Lehen klase eguna, greba eguna - - Aiaraldea.eus\nEkiñe Lopez Olabarria\nLehen klase eguna, greba eguna\nEkiñe Lopez Olabarria 2020-09-15 06:00\nIkama ikasle antolakundeak bat egin du gaurko deitutako grebarekin. / Ikama\nAiaraldeko ikasle askorentzat gaurko eguna izan behar zen uda osteko klaseko lehen eguna. Baina gaur greba eguna da. Greba eguna heziketa prozesuaren erdigunean ikasleon beharrak egon behar diren arren, klasera itzuleraren plana ikasleoi ezer galdetu gabe eta hezkuntza komunitatearekin elkarlanean erabakiak hartu gabe diseinatu delako; heziketa prozesua merkatuaren interesen menpe diseinatzen dihardutelako.\nIkasgaiekin ohi bezala jarraitzea erabaki dute; hezkuntza eredua egokitu gabe, laguntza ekonomikoen moldaketarik gabe edota euskararekin harremanik eduki ezin izan duten horietan pentsatu gabe. Pandemiak agerian utzi dituen gatazkei (materialak, akademikoak, ekonomikoak…) eta egoerak eragin dizkigun beharrizanei (sozialak, zaintzarekin lotutakoak, kulturalak, emozionalak…) erreparatu gabe diseinatu da itzulera, ezer gertatu ez balitz bezala.\nGure ustez, hezkuntza herrien eta pertsonon garapen integrala bermatzeko tresna izan beharko luke eta segurtasunaren izenean saldu nahi diguten hezkuntza sistemek Euskal Herriak bide horretan aurrera pausuak ematea oztopatzen du.\nPenagarria izan da egindako gestioa eta erabakiak hartzeko modua. Eta are eta ageriagoan geratu dira inposatutako hezkuntza sistema hauen mugak. Argi dago, Euskal Herrian inposatzen diren hezkuntza ereduek goia jo dute eta ez daude sortuta euskal ikasleon eta herrien beharrei erantzuteko.\nIkasleok, geletako ratioak jeistea, beharrezko baliabideak eskura eta dohainik ematea, egoerak areagotutako kontrol soziala desagerraraztea eta erabakiak hezkuntza komunitatearekin batera hartzea eskatzeko hartuko ditugu Gasteizko eta Euskal Herriko kaleak gaur, irailaren 15ean.\nBORROKA DA BIDE BAKARRA! GORA IKASLEON BORROKA!


Sareko iruzur kasuak saihesteko hainbat aholku eman ditu Azkoitiko Udalak - Urola Kostako Hitza : Urola Kostako Hitza\nSareko iruzur kasuak saihesteko hainbat aholku eman ditu Azkoitiko Udalak\nIdentitatea ordezkatzeko eta ordainketak desbideratzeko iruzurrekin kontuz ibiltzeko ohartarazi du Ertzaintzak. Egoera horiek saihesteko, sareko konexio segurua erabiltzea aholkatu du Azkoitiko Udalak, besteak beste.\nErtzaintzak ohartarazi duenez, azkenaldian gora egin dute sareko iruzurrek, eta horien aurrean hainbat aholku eman ditu Azkoitiko Udalak, arriskuak saihesteko. Man in the middle edo CEO iruzurra erabiltzen dute iruzurgileek sareko erabiltzaileei identitatea ordezkatzeko nahiz ordainketak desbideratzeko, eta enpresa zein erakundeei ez ezik, internetetik erosketak egiten dituzten norbanakoei ere eragiten diete halako iruzurrek. Hori dela eta, Ertzaintzak eta Udaltzaingoak kontuz ibiltzeko aholkatu diete herritarrei.\nAzkoitiko Udalaren arabera, posta elektronikoaren bidez lortzen dute iruzurgileek erabiltzaileen identitatea ordezkatzea; phishing deituriko teknika erabiltzen dute horretarako. Programa “gaiztoekin” kutsatzen dituzte erabiltzaileen helbide elektronikoak, eta kontu horietako pasahitzak ostu ditzakete eta gailuak urrunetik kontrolatu.\nEgoera horiek saihesteko, udalak hainbat gomendio eman dizkie herritarrei; besteak beste, konexio seguruak erabiltzea, WiFi irekiak saihestea, pasahitzak eguneratuta izatea eta aplikazio bakoitzean pasahitz desberdina edukitzea. Horrez gain, ezezagunek bidalitako mezu elektronikoekin eta deskontu handiak iragartzen dituzten mezuekin ez fidatzeko ere eskatu dute. Bestalde, ohartarazi dute transferentzia bat egitean edo kontu korronte bat aldatzean ere, aurretik egiaztatzea komeni dela hartzailea benetakoa den, telefonoz edo aurrez aurre.


Semea pixka bat motelago dabil soilik, Tanttaka Teatroa - Donostia Kultura\n22€ , 15€, 10€ EUR\nUrtarrilaren 19ko oharra: Hilaren 25 eta 26ko emanaldiak gaztelaniaz izango dira.\nMia baitezpadako eta ezinbesteko emakumea da bere etxeko egunerokoan, beste hainbat emakume bezala. Bere deabruen kontra borrokatzen da ama, aita, alaba eta senar "disidente" bat bere ardurapean dituen bitartean, baina batez ere Branko semeak galarazten dio loa, mugikortasuna galduz baitoa gaixotasun degeneratibo baten eraginez. Gaur, Brankok 25 urte betetzen ditu, eta sendi "akastunak" (egun "disfuntzionalak" esango genuke) festa prestatu dio. Horra pizgarria umorez, xalo eta zintzotasun izugarriz hitz egiteko noizbait garrantzia izan zuten gauzez, beti garrantzitsu izan behar luketenez: memoria, familia, denboraren joana, desberdina onartzea, gaztetasuna, maitasuna, beldurra, bakardadea, edertasuna, abandonoa, eromena, gaixotasuna... Bizitza.\nAne Gabarain / Klara Badiola, Jose Ramon Soroiz, Mireia Gabilondo, Martxelo Rubio, Dorleta Urretabizkaia, Asier Hernandez, Miren Arrieta, Xabi "Jabato" López, Ander Iruretagoiena eta María Redondo: horra Ivor Martinic balkandarraren antzezlan honetan parte hartzen duten aktoreak, Fernando Bernuésen zuzendaritzapean.


Udan, babestu zure familia Interneteko arriskuetatik | Consumer\nAdin txikikoek teknologien erabilera intentsiboa egiten dute. Babestuta egoten laguntzeko nola jokatu ez badakizu, gurasoen bitartekaritza erabiltzen duzu!\nEskolako oporrak hasi dira, eta familia osoaren irudiak gero eta gehiago dira. Kokapenaren funtzionalitateak aprobetxatzeko eta mapetan eta ibilbideetan gidatzeko, linean jolasteko edo berehalako mezularitzaren bidez komunikatzeko erabiltzen ditugu, eta horrela harremanetan jarraitu eguneroko ikaskideekin eta lagunekin. Gainera, gero eta ohikoagoa da haurrek lehen mugikorra izatea ikasturtea amaitzean edo institutura pasatzea. Hori dela eta, uda aukera ona da helduek eta adingabeek pilak jar ditzaten eta, aldi berean, Interneten arriskuak saihesteko erabilera positiboak eta jarraibideak indartzeko. INCIBEren kanpaina berria, Internet Segura For Kids (IS4k) bidez, “Gurasoen bitartekotza” da, eta gurasoek eta seme-alabek bero-momentuak aprobetxa ditzakete, eguzkiaz gain, Sarearen arriskuak gozatzeko eta babesteko.\nGurasoen bitartekaritza… Zertaz ari gara?\nGurasoen bitartekaritza estrategia-multzo bat da, eta honako hauek nabarmentzen dira:gainbegiratzea, laguntzea, Interneten lanean orientatzea, arauak eta mugak ezartzea eta gurasoen kontrolerako tresnak erabiltzea. Modu proportzionatuan aplikatzen diren alderdi horiek lagungarriak dira Sarearen onurak segurtasunez aprobetxatzeko, arriskuei aurrea hartuz eta lineako arazoen aurrean erreakzionatzen jakinda.\nOhikoak dira familia ingurunetik egindako INCINBeko Zibersegurtasuneko Laguntza-Linean jasotako kontsultak, non beren seme-alabek teknologien erabilera segurua eta arduratsua egin dezaten mugak ezarri edo oreka lortzeko ardura duten. Egokiena gurasoen bitartekaritza osatzen duten alderdiak lantzen hastea da, adin txikikoek Internet erabiltzen duten unetik hasi eta adinaren eta etorkizuneko beharren arabera egokituz. Horri dagokionez, laguntza bat, duela gutxi IS4k argitaratutako ‘Gurasoen bitartekaritzaren gida’ izan daiteke.\nKomenigarria al da gurasoen kontrolerako tresnak erabiltzea?\nGurasoen kontrolerako tresnak gure seme-alabak digitalki hezteko lanaren osagarri ona izan daitezke, bai etaoso lagungarriak dira ordutegiak mugatu, aplikazio jakin batzuetarako sarbidea mugatu edo gailuetan eduki desegokiak iragazteko. IS4K-n gurasoen kontrolerako tresnen biltegia eta bi bideotutorial ditugu, instalazioa errazteko (Family Link dela eta, eta\nErabilera-denbora). Hala ere, kontuan izan behar dugu horrelako tresnek ezin dutela inoiz familiaren inplikazioa ordezkatu eta, beti ere, adin txikikoarekin adostu behar dela.\nGailu batzuetan ere badaude tresna horiek, programa osagarririk instalatu beharrik gabe. Bideokontsola berriek funtzionalitate hori izan ohi dute, adibidez, honelako zerbitzuak:\nNetflix, HBO, Movistar +, Vodafone TV eta Orange TV. Zure gailuan edo apap-etan ikertzea komeni da, segurtasun-zentroaren bidez edo gurasoen kontrolerako aukerak aktibatzeko.\n14 urtetik aurrera, komeni da adingabekoaren autokudeaketa handiagoaren alde egitea, tresna horietara gero eta gutxiago joz. Asmoa da autonomo izatera iristea; beraz, hori lortzeko, beharrezkoa da Sarean zenbait trebetasun sortzea arriskuak identifikatzen eta prebenitzen laguntzeko.\nGurasoen bitartekaritzarako oinarrizko 10 jarraibide uda honetarako\n1. Teknologia erabiltzeko arauak eta ordutegiak ezartzea. Garrantzitsua da gure seme-alabekin hitz egitea eta teknologiaz gozatzeko irizpide komuna zehaztea. Horretarako, gure familia-hitzarmenetan lagundu dezakezu.\n2. Teknologia beste jarduera batzuekin konbinatzea. Ez ahaztu denetarako denbora dagoela eta gakoa antolakuntza on batean dago. Gainera, teknologia-dosi txikiez gozatzeak gehiago gozaraziko du esperientzia.\n3. Gune komunetan gailuak partekatzea eta Iktak erabiltzea. Ikuskapena erraz egin ahal izateko, positiboa da gure seme-alabek familiako gailuak erabiltzea, eta onena, guk ere leku komunetan egitea.\n4. Gurasoen kontrolerako tresnetan oinarritzea. Nerabezarora arte, tresna horiek laguntza handia izan daitezke, eta ez dira neurri bakar gisa erabili behar. Gainera, erabilera ez da inoiz adingabekoari ezkutatu behar, edo indarrez inposatu.\n5. Adinerako egokiak diren aplikazioak eta bideojokoak aukeratzea. Komeni da PEGI katalogoan laguntzea erabaki hori hartzeko.\n6. Familian nabigatzeko denbora partekatzea. Seme-alaben gustuak ezagutzeko eta on line jardueraren egunean egoteko modu egokia da.\n7. Zerbitzuak ezartzen dituen legezko baldintzak betetzea. Sare sozialak erabiltzen badituzte, ziurtatu adin txikikoek adina dutela. Halaber, egokia da zure kontaktu-sarean parte hartzea, zure portaera egokia den gainbegiratzeko.\n8. Zure seme-alabekin komunikazioa erraztea. Garrantzitsua da arazoak aurrean dituen norbait izatea.\n9. Zure semearen adina kontuan izan. Gogoan izan gurasoen bitartekaritza-ekintzek adin txikikoaren adinarekin bat etorri behar dutela.\n10. Ez utzi dokumentatzeari! Horretarako, hurrengo baliabideetan laguntza eman dezakezu, IS4K argitaletxearen gurasoen bitartekaritzari buruz, bai eta webgunean eskuragarri dauden gainerako materialetan ere. Oso lagungarri izango zaizkizu zure eguneroko bizitzan!\nGogoan izan gurasoen bitartekaritza dela erantzunik onena seme-alabei lineako arazoak prebenitzen laguntzeko, eta, beraz, ahalegin bat egin eta parte hartzea merezi duela. Zalantzarik eta egoera konplexuagorik izanez gero, jo ezazu laguntza profesionalera, INCIBEko Zibersegurtasuneko Laguntza-lerroaren antzera. Behar duzun guztietan deitu! Beste aldean gaude urteko egun guztietan, 09:00etatik 21:00etara, doako telefono konfidentzialaren bidez: 900116 117.


Ikusmiraken Familia behatokiaren txosten eta argitalpenak\nFamilien Euskal Behatokia sortu zen 309/2010 Dekretua (EHAA 2010/12/02) indarrean jarri zenetik, eta Familiaren Behatokiaren xedea da etenik gabean Euskal Autonomia Erkidegoko familiaren errealitatea, egoera eta problematika aztertzea eta 13/2008 Legea, abenduaren 12koa, Familiei Laguntzekoa indarrean jarri zenetik garatu diren politiken eragina neurtzea.\nBetetzen dituen funtzioen artean, ondorengo hauek daude:\nEzagutza egokia bermatzeko azterlanerako ildo egoki bat bultzatu eta sustatzea, bai kuantitatiboa bai kualitatiboa, betiere aldatzen ari den familiaren errealitatea eta familiek hartzen dituzten funtzioen inguruan, berariaz, adingabekoak diren seme-alaben mantentze eta zainketaren arloan eta mendekotasun egoeran dauden pertsonen arretan, bereziki kontuan hartuz kalteberatasun berezian dauden familiak.\nFamiliako indarkeriaren inguruko egoeren errealitatea eta eboluzioa ezagutzea, modu horretan gomendio eta proposamenak gauzatzeko zerbitzu eta prestazioen eskaintzaren hobekuntzan, Emakunde-Emakumearen Euskal Institutuak emakumeen aurkako indarkeriaren inguruko azterlanerako dituen eskumenei lagunduz.\nErkidego, Estatu, Europa eta nazioartean gai honen inguruko literatura zientifikoaren funtsa dokumental espezializatu baten etenik gabeko eguneratzea bermatzea, eta arautegiaren inguruko funtsa dokumental baten bitartez Euskal Autonomia Erkidego, beste autonomia-erkidego, Estatu eta Europar Batasunaren esparruan indarrean dauden arau horien guztien eskuragarritasuna bermatzea.\nJarraipena egin indarrean dagoen Legeak eta familientzako sostengurako instituzioen arteko planek duten ezarpen eraginkorraz eta onartu diren neurri desberdinek duten eragin sozialaz.\nEskatzen duten administrazio publikoak aholkatu familiaren babes, arreta eta sostenguaren inguruan.\nFamilien premien inguruko ordenamendu juridikoaren egokitasunaz eskumenak dituzten administrazioak informatu eta erregulazio berri edo indarrean dauden horiek moldatzeko proposamenak burutzea.\nLegebiltzarrari informazioa eskaini, gutxienaz, Gobernuak familiaren instituzioen arteko planak aurkeztu aurretik.\nFamilien Behatokiak ondorengo eduki hauek biltzen ditu:


Asteartea, urtarrilak 26\nMonica Leivaren dinamizazioarekin, Antologia de Spoon River aztertuko dute.\nAhardikeriak liburua aztertuko du Galtzaundi irakurle taldeak, Yurre Ugarteren dinamizazioarekin.\nZure defentsak areagotzen dituzten landareak ikastaroa, online. Fraisoro eskolak antolatuta. Informazioa eta izen ematea: 943 6921 66 edo fraisoro@fraisoroeskola.eus\nZure defentsak areagotzen dituzten landareak ikastaroa, online.\nFraisoro eskolak antolatuta. Informazioa eta izen ematea: 943 6921 66 edo fraisoro@fraisoroeskola.eus


Jean-Armand du Peyrer - Wikipedia, entziklopedia askea.\nIruri, 1672ko maiatzaren 8a (73/74 urte)\nJean-Armand du Peyrer (Oloroe-Donamaria, 1598 - Iruri, 1672ko maiatzaren 8a) Iruriko kondea izenaz ezaguna, militar zuberotarra izan zen. Alexandre Dumasek Hiru Musketariak bere eleberrian Monsieur de Tréville izenaz fikzio bilakatu zuen.\nPeyrer ez zen aspaldiko leinukoa, bere aita zen Jean du Peyrerrek Iruriko izena sartu zuen familian. Ama Maria Aramitzkoa zuen. 1607an Zuberoako Iruri herria (Elizabea eta Casamajor etxeak tartean) erosi zuen eta, orduan Ipar Euskal Herrian ohitura zena, aitoren seme bilakatu eta Zuberoako bizkonderriaren noblezian sartu zen.\n1616an, hamazazpi urte zituela, aitaren negozioak utzi eta Parisera joan zen militarra izateko. Goardian kadete hasi eta, Henrike III.a Nafarroakoaren ahaidea zen bere amaren laguntzari esker, musketariekin 1627 eta 1628an Arroxelako setioan parte hartu zuen, non zauritu zuten. Irurikoa Luis XIII.aren konfiantza osoa zuen. 1634an Musketari Konpainiaren kapitain bilakatu zen. Bertan, 1640an, zenbait senide topatu zituen:\nAthos lehengusua (Armand de Sillègue d'Athos d'Autevielle)\nAramis lehengusua (Henri d’Aramitz)\nFrançois de Guillon koinatua, Essartseko jauna\nOrduan Martxoaren bost eta François-Auguste de Thouren auzia jazo zen. Luis XIII.ak ez zuen Richelieuz fidatzen, baina ezin zuen kardinala baztertu. Errege-zalea, Irurikoak kardinala gorrotatzen zuen. Martxoaren bostak hori jakinda, bere planean laguntzeko aztertu zion. Irurikoak ezetz eta berak ez zuela inoiz inor erail erantzun zuen. Hala ere, erregeak agintzen bazuen berak egingo zukeela esan zuen.\nRichelieuk konplotaz jabetu eta Martxoaren bost eta Thou hilarazi zituen. Ezin zuen Irurikoa konjurazioan sartu baina, era berean, ezin horrelako arerioa libre utzi. Erregeari Irurikoa erbestea eskatu eta erregeak baietz esan zuen.\nErregearen pribilegio bati esker Zuberoako bizkonde titulua jaso zuen. Horrela, Parisko Gorteetan zituen loturei esker Zuberoako lurralde asko lortu zituen, tartean Mauleko gaztelua.\n1642ko abenduaren 4an Richelieu hil zenean, erregeak Iruriko jaunaren leialtasunaz gogoratu eta berriro musketarien buru izendatu zuen. Hilabete batzuk geroago, 1643ko maiatzaren 14an, erregea ere hil zen.\nZaintzaile nagusia galduta Ana Austriakoa erregeordeak, bere zerbitzuak eskertzeko asmotan, Iruriko jauna konde bilakatu zen.\nJules Mazarin ministro berri bihurtu eta laster hasi zen bera eta musketarien arteko tira-birak, gero gorrotoa sortuko zutenak. 1646an, Iruriko kondea konpainia utzi eta Mazarinek Mancini bere iloba hautatu zuen oinordeko. Laster konpainia desegin zuen.\nBere karrera politikoaren bukaeran berrogeita zazpi urte besterik ez zituen. Ez zuen Frondan parte hartu eta Zuberoan geratu zen. Azkenean Foix Herriko gobernadore bilakatu zen. 1661ean Matalas apaizaren matxinada jasan zuen. 1660 eta 1663 artean Elizabea jauregia eraiki zuen, non 1672an hil zen.\nPeyrerrek seme bi izan zituen, biak bera baino lehen hilak.\nBere pertsonaia zenbait filmetan agertu da. Hona hemen bera antzeztu duten aktoreak:\nMaxime Desjardins (Les Trois Mousquetaires)\nHarry Baur (Les Trois Mousquetaires)\nReginald Owen (The Three Musketeers)\nFélix Oudart (Les Trois Mousquetaires)\nHenri Nassiet (Les Trois Mousquetaires)\nGeorges Wilson (The Three Musketeers)\nHugo Speer (The Musketeers)\nWikimedia Commonsen badira fitxategi gehiago, gai hau dutenak: Jean-Armand du Peyrer\n(Frantsesez) Biographie des Mousquetaires\nMultimedia: Jean-Armand du Peyrer\nBNF: 13771506x (data)\nOrriaren azken aldaketa: 23 otsaila 2019, 18:28.


Prentsa-oharrak Edinorrek eta Athletic Clubek Ligako lehen eguzki-energia komunitate bihurtuko dute San Mames\nAitor Elizegi eta Emiliano López Atxurra, Athleticen eta Petronorren presidenteak, hurrenez hurren.\n-TEK deritzen Edinorren energia-komunitateek 0 km-ko energia iraunkor eta merkea sortu, kontsumitu eta partekatzeko aukera ematen dute.\n-Edinorren eredua 500 metroko erradioan kokatutako etxeei zuzenduta dagoen arren, Athletic TEK irekita dago ekimenarekin bat egin nahi duten guztientzat tekathletic.eus webgunearen bitartez.\nEdinorrek eta Athletic Clubek plaka fotovoltaikoak instalatuko dituzte gaurtik aurrera San Mameseko estalkian, estadioa Ligako lehen eguzki-energia komunitate bihurtzeko asmoz.\nProiektuak 150.000 euroko inbertsioa ekarriko du, eta gaur goizean abiarazi da lehen 12 plaka fotovoltaikoen instalazioarekin. Guztira, 100 kWeko potentzia duten 300 eguzki-plaka instalatuko dira, eta horiei esker, erabiltzaileen elektrizitate-faktura % 25 murrizteko aukera izango da. Era berean, ekimen honen bitartez, urtean 425 tona CO2 gutxiago isuriko dira, hau da, estadioaren inguruan gas hori 25 urtez xurgatuko luketen 1.600 zuhaitz landatuko balira bezalaxe.\nTEK (Tokiko Energia Komunitatea, euskaraz) izenaz ezagutzen diren Edinorren energia-komunitateek 0 km-ko energia iraunkor eta merkea sortu, kontsumitu eta partekatzeko aukera ematen dute. TEKek 200 bizilagunek urtean kontsumitutako energia elektrikoaren % 25 sortzen dute, eta gainerako % 75a lortzeko, haiexek aukeratzen dute energia garbiaren sorkuntzaren arloko zein enpresari erosiko dioten.\nEdinor arduratzen da guztiaz: aholkularitza eman eta espazioak identifikatzen ditu eta instalazioaren abiaraztea eta geroko garapena kudeatzen ditu. Gainera, tokiko enpresen trakziogilea izango da, sistema fotovoltaikoen instalazioa eta mantentze-lanak tokiko hornitzaileen bitartez egingo baitira, nagusiki.\nTestuinguru honetan, Athletic TEK deritzona, San Mamesen sortutako energia garbia zale zurigorriei eskaintzeko asmoz sortu da. Horretarako, Edinorren eredua 500 metroko erradioaren barruan kokatutako etxeei zuzenduta dagoen arren, Athletic TEK irekita egongo da hain hurbil bizi ez baina energia berriztagarria lortu nahi duten pertsona guztientzat, preziorik onenean erosteko aukera izan dezaten baterako erosketaren bidez. Bat egiteko interesa duten guztiek www.tekathletic.eus webgunean egin dezakete.\nEdinorrek, energia berriztagarrien arloko Petronorren filialak, ingurumenarekiko errespetuan oinarritutako energia kontsumitzeko alternatiba iraunkorra eskaintzen die herritarrei. 0 km-ko energia berriztagarria sortu, kontsumitu eta partekatzeko modu honek ingurunearen garapena eta kalitatezko enpleguaren sorrera bultzatzen ditu, eguzki-komunitateen instalazioa eta kudeaketa tokiko hornitzaileen bitartez bideratzen dituen heinean.\nHorrela, Edinorrek energia elektrikoaren sorkuntza deskarbonizatu eta herritarrak energia arloan ahalduntzearen alde egin du, herritarrak energia-sorkuntzaren eta geroko kontsumoaren nondik norakoez jabe daitezen.


Beroa eta izerdia direla-eta aholkuak prestatuko dituzu gida honetan. Horretarako, sauna hartzeko gomendioak irakurriko dituzu aurreneko atazan, eta izerdia botatzeko bide hori aukeratu duen pertsonari kontuan hartu beharrekoak jakinaraziko dizkiozu. Bigarrenean, udako egunik beroenak igarotzeko aholkuak landuko dituzu modu xelebre batean.\nBa ote da inor kolesterolaren aditzerik ez duenik? Kolesterola gora eta kolesterola behera gabiltza. Iragarkietan kolesterolik ez duen makina bat jaki ikusten ditugu, analisietan ere, besterik ez, eta zorioneko kolesterolari erreparatzen diogu denok. Horixe izango dugu hizpide ikastunitate honetan, eta, besteak beste, hauek izango dira landuko dituzun atalak: jakiekin lotutako zalantzak, arteriosklerosia eta jateko ohituren aldaketak.\nExercises - Nov 6, 2015 - 24448 Visits


Free chat Teresina. Ausazko arrotz doan txateatu berehala Teresina tik.\nFree chat Teresina\nOngi etorri Chatroulette TeresinaEdozein lekutan, munduko pertsona aleatory bat konektatzeko. Chatroulette Teresina dezakezu honako aukeren artean aukeratu:- Guztiak pertsona mota Teresina doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nTeresina hirien zerrenda:


Gobernu taldearen ordenantza fiskalei hasierako onespena eman die plenoak : Oarsoaldeko Hitza\nGobernu taldearen ordenantza fiskalei hasierako onespena eman die plenoak\nJesusen Bihotza Adinekoen erresidentzia Kabia Foru Organismo Autonomoak hartu du beregain, prozesu luze eta korapilatsu baten ostean.\nAtzoko plenoak luze jo zuen.\nGobernu taldeak egindako ordenantza fiskalen proposamenak hasi du bidea, atzoko ohiko plenoak hasierako onespena eman ostean. Horren arabera, hilabete hasieran egindako agerraldian Jon Txasko Ogasun zinegotziak eta Ion Collar Kultura zinegotziak azaldu zutenaren arabera, tasak eta zergak izoztea proposatu du gobernu taldeak 2019ko ordenantza fiskaletan. Hala, JEZ jarduera Ekonomikoen Gaineko Zerga; gainbalioen zerga; jarduera lizentzien gaineko tasak; hirigintzako lizentzia eta zerbitzuei dagozkienak; hilerriko tasak; TAO; ibilgailuak eramatea; ibi, hesi eta bestelako okupazioen tasak; terrazen tasa, eta Kiroldegietako eta Errenteria Musikaleko zerbitzuak ere izoztea proposatu du. Igoerak lau zerga eta tasatan planteatu dituzte, eta %1ekoak izango dira , “KPIaren igoeraren oso azpitik” (abuztuan %2,2koa zen). Igoera horiekin, hainbat zerbitzuk sortzen duten defizitari erantzutea duela helburu udalak esan zuen Txaskok berriz ere atzoko plenoan. 2019an %1 garestiago izango dira Hiri Izaerako Ondasun Higiezinen gaineko Zerga, Trakzio Mekanikoko Ibilgailuen Gaineko Zerga, Ur hornidura eta Estolderia Zerbitzuaren tasa, eta Hondakinak Biltzeko eta Ezabatzeko Zerbitzuaren tasa. Beste aldaketak ere proposatu ditu gobernu taldeak, eta horien barruan kokatu dute Etxez etxeko laguntzaren zerbitzua. Horretarako sarbidea errazte aldera, orduko gehienezko prezioa 18,87 eurotik 14eurora jaitsiko dute. EAJk bost emendakin EAJk bost emendakin aurkeztu zituen eta hainbat hobari eskatu zituen bere proposamenean, gobernu taldeak ordenantzak izoztea proposatzen badu ere, oro har, %1a igotzea proposatzen duen zerga eta tasak direlako bere iritziz herritarrengan eragin gehien izaten dutenak Garbiñe Oiarbidek azaldu zuenez: “Hobari horiekin, zailtasun ekonomiko handienak dituztenengan %1eko igoeraren eragina gutxitzea edota ingurumenaren zaintza sustatzea dugu helburu”. Ondasun Higiezinen Zergan, Bizigune edo antzeko programen barruan dauden etxebizitzei %50eko hobaria ezartzea proposatu du EAJk. EITak agintzen dituen irisgarritasuna, bizigarritasuna edota energia eraginkortasuna hobetzeko obren gaineko zergan %95eko hobaria proposatu du halaber, baita %75eko hobaria alde zaharrean fatxadak berritzeko obretan ere. Hondakinen tasa eta ur eta estolderiaren tasan bizikidetza unitatearen eta diru sarreren araberako salbuespenak proposatu ditu EAJk. Ibilgailuen gaineko zergan, berriz, foru arauak aurreikusten duen familia ugarientzako %50eko hobaria ezartzea eskatu du, azken hori ere, diru sarreren arabera. Ingurumenaren zaintzarekin lotutako hobariak proposatu ditu, bestalde, alderdi jeltzaleak, eta horien barruan ibilgailu hibridoei %75eko hobaria eta elektrikoei %95ekoa bost urtez ezartzea eskatu du. Hondakinen bilketako zergari dagokionean, bosgarren edukiontzia aktiboki erabiltzen duten herritarrei egungo %25eko hobaria %30era igotzea. PSE-EEren proposamena Oarsoaldearen egoera sozioekonomikoa kontuan hartu behar dutela ordenantza fiskalek esan zuen alderdi sozialistako bozeramaile Jose Angel Rodriguezek, eta udalak azken urteetan izandako aurrezpenari begira jarri zen alderdi sozialista: “Aurrezki kopuru garrantzitsua lortu du azken urteetan diruzaintza soberakinekin, 2 miloi euro joan den ekitaldian, eta gainera, foru aldundiak Foru Funtsetik aurreikusitakoa baino 970.000 euro gehiago aurten, eta datorren urtean berriz, aurreikusitakoa baino 758.000 euro gehiago jasoko dituela Errenteriako Udalak jakinarazi berri du. Datu horiekin, garrantzitsua da zerga presioa mantentzea, are gehiago gure eskualdea zonalde degradatua denean”. Sarreretan jaitsiera izan duela udalak esan zuen Txaskok: “%44,7koa zen eta une honetan %40koa da. Udalak horren aurrean defizita ez handitzeko eta zerbitzuen kalitate ona mantentzeko neurriak hartzea beharrezkoa du. Horren harira, zerga eta tasetan igoeraren bat sartu dugu, KPIaren azpitik beti ere, baina hobariak ere sartu ditugu. Oro har izozketa proposatu dugu, lau arlotan izan ezik, eta horietan %1ekoa izango da igoera”. Oposizioko bi alderdiek aurkeztutako emendakinek diru sarrerak 200.000 euro murriztea suposatzen duela azaldu zuen Ogasun zinegotziak, eta horrek udalaren “flotazio marra erasotzen” duela gaineratu zuen. Alderdi sozialistaren proposamena “errealitatetik aldenduta” dagoela esan zuen Txaskok, eta alderdi jeltzalearen proposamenak negoziatzen saiatu zirela nabarmendu, “hala ere, ezinezkoa izan da, aurretik aipatu dudan bezala, gehiegizko diru kopuruaz hitz egiten ari garelako. Hala ere interesgarriak iruditu zaizkigu hainbat elementu, eta orain posible ez bada ere, atea zabalik utzi nahi dugu aurrerantzean lantzeko, eta hor ditugu aurrekontuak adibidez”. Bide beretik mintzatu zen Ion Collar Irabazizeko bozeramaileak, eta EAJren emendakinak aztertu dituztela eta saiatu direla txertatzen ere, baina teknikoki ezinezkoa izan dela, “hala ere lanean jarraituko dugu giaren gainean”. PSE-EEren emendakinari dagokionean, kanpainaurrea egiten aritzea leporatu zion alderdi sozialistari, “zerbitzuak ez direla izozten ahaztu zaio alderdi sozialistari, eta San Markos Mankomunitateak ez dituela izozten jakin beharko luke. Horrek ere eragina du herritarrengan. Uste dugu PSE-EE kanpainaurrekoa egiten ari dela”. Ez direla hauteskunde kanpaina egiten ari erantzun zion Rodriguezek, “ekonomia oparoaldia dagoenean, bizilagunek onura izoztea da normala, eta egoera horrekin beste udal batzuk izoztu egin dituzte zerga eta tasak, Irun, Arrasate eta Eibarkoa kasu”. Proposamen ez erreala Julen Mendoza alkateak hitza hartu zuen alderdi sozialistako bozeramaileari erantzuteko: “Antzeko udalak esaten duzuenean, zertan oinarritzen zara: diru sarreretan, defizitean, superabitean… Errenteriaren egoera oso ezberdina da Irungo udalarekin alderatuta, besteak beste ez duelako guk dugun zorra eta gu udalera heldu garenetik izugarri murriztu duguna, baina egun oraindik ere badagoena. Ez dituzu beste udal batzuk aipatu, Donostia kasu, eta horrek bai igoko ditu zergak eta tasak. Alkatetzan izan zen bitartean alderdi sozialistak etengabe igo zituen zerga eta tasak, eta batzuk udalera heldu ginenean 2011. urtean, krisi testuinguru betean, udalak esfortzua egin eta izozketa egin zuen, herritarrak ez gehiago zigortzeko”. Foru funtsak soilik hartzea kontuan egotzi zion gainera Mendozak Rodriguezi, horiek direla sarrera bat, eta bestea zerga eta tasen bidezkoa bestea gogorarazi zion, eta udalak izan duen gastuen igoera aztertzeko eskatu zion, “garbiketa zerbitzuan 500.000 euro gehiago inbertitzen ditugu urtean, funtzionarioen soldatak igo dira eta beste gastu batzuk ere handitu egin dira. Zuen proposamena ez da erreala, ez da bideragarria udalarentzat, ez da eztabaida serio, hauteskunde eztabaida baino. Tasa eta zergez hitz egiten dugunean beharrez ari gara, herri honek dituen beharrez, horretarako udalak beregain hartu behar duen gastuaz, eta dituen baliabideez ari gara. Zuek dena izoztea proposatzen duzue eta hobariak ezartzea, foru funtsari erreparatuta, baina udalak dituen gastuak kontuan hartu gabe, besteak beste larrialdietarako laguntzak, azken urteetan izugarri handitu dituenak udalak hala behar delako ez dituzue aintzat hartzen”. EAJren proposamena “errealagoa” dela aitortuta, ezin izan dutela akordiora heldu eta penagarria izan dela hori erantsi zuen Mendozak, eta etorkizunean adostasunak lortzeko aukerari ateak zabalik utzi zizkion. Gobernu taldea osatzen duten Errenteria Irabaziz eta EH Bilduren aldeko bozkekin jaso zuten ordenantza fiskalek hasierako onespena atzoko plenoan. EAJk eta PSE-EEk kontra bozkatu zuten. Jesusen Bihotza adinekoen egoitza, Kabiaren esku Atzoko plenoak landu zuen beste gaietako bat Jesusen Bihotza adinekoen egoitzaren aizan zen. Prozesu luze eta korapilatsu baten ostean hitzarmena sinatuko dute, eta aurrerantzean Kabia Foru Erakunde Autonomoak kudeatuko du orain arte udal zerbitzua izan dena. Gipuzkoan adinekoen hamasei egoitza munizipal zeuden eta horiek Kabiara eskualdatzeko prozesua hasi zuten aurreko agintaldian. Maite Peña EAJren zinegotzia da Errenteriako Udalean, baita Gipuzkoako Foru aldundiko Gizarte Politika diputatua, eta berak azaldu zuenez, bide luze baten ostean heldu da hitzarmena eta gaur egun arte egoitzak izan duen zerbitzu kalitatea eta langileen baldintzak mantenduko direla aurrerantzean zehaztu zuen. Erabiltzaile, familia, eta langileek izan duten asebetetzea mantentzea espero duela aurrerantzean esan zuen Nagore Basurto Ongizate zinegotziak. Udalari beste hitzarmen bat sinatzea gustatuko litzaiokeela ere esan zuen Basurtok, “baina ez da posible izan”. Jaione Karrikirik hartu zuen hitza EH Bilduren izenean eta “oso ondo funtzionatzen duen erresidentzia” uzi duela udalak aldundiaren eskuetan esan zuen, “gustura daude erabiltzaileak, baita langileak ere baldintza duinak lortu dituztelako urte hauetan bertan. Uste dugu esku onetan utziko dugula egoitza, eta kalitate hori mantenduko duela Kabiak”. Adinekoen egoitza eskualdatzea posible egiteko udal langileek egindako lan handia ere eskertu zuen Karrikirik.


ZINEBIK AZAROAREN 14AN INAUGURATUKO DU BERE 56. EDIZIOA, CECILIA ROTH ANTZEZLEARI EMANGO ZAION OHOREZKO MIKELDIAREN BANAKETAREKIN ETA DUELA DENBORA GUTXI BERRIZTATU DEN 1965EKO FILM LABUR BATEN EMANALDIAREKIN. FILM HORREK, MILAKA UME BIZKAITARREK VILLARCAYOKO KOLONIETAN IGAROTAKOA DOKUMENTATZEN DU – Bilbao Kultura\nHome » Berriak » Bilbao Kultura @eu » ZINEBIK AZAROAREN 14AN INAUGURATUKO DU BERE 56. EDIZIOA, CECILIA ROTH ANTZEZLEARI EMANGO ZAION OHOREZKO MIKELDIAREN BANAKETAREKIN ETA DUELA DENBORA GUTXI BERRIZTATU DEN 1965EKO FILM LABUR BATEN EMANALDIAREKIN. FILM HORREK, MILAKA UME BIZKAITARREK VILLARCAYOKO KOLONIETAN IGAROTAKOA DOKUMENTATZEN DU\nZINEBIK AZAROAREN 14AN INAUGURATUKO DU BERE 56. EDIZIOA, CECILIA ROTH ANTZEZLEARI EMANGO ZAION OHOREZKO MIKELDIAREN BANAKETAREKIN ETA DUELA DENBORA GUTXI BERRIZTATU DEN 1965EKO FILM LABUR BATEN EMANALDIAREKIN. FILM HORREK, MILAKA UME BIZKAITARREK VILLARCAYOKO KOLONIETAN IGAROTAKOA DOKUMENTATZEN DU\n31 urria, 2014\nHorrez gain, Zinemaldiaren Ohorezko bigarren Mikeldia jasoko duen, eta Canneseko Zinemaldiaren azken edizioan saria jaso zuen “De tal padre, tal hijo” (2013) filma aurkezteko ikus-entzuleekin topaketa izango duen Kore Eda zuzendari japoniar handia ere Bilbora etorriko da.\n29 herrialdetako 65 filmek hartuko dute parte Sekzio Ofizialean, lehiaketan parte hartzen duten hiru generoetako Urrezko eta Zilarrezko Mikeldiak lortzeko borrokan: fikzioa, dokumentala eta animazioa. Lehiaketarako aukeratu diren filmen artean Estatuko 18 ekoizpen lan daude, eta horietatik 7 euskal zinegileek egindakoak dira.\n“Bertoko begiradak. Miradas desde Euskadi” sekzioan, ZINEBI 56k azken denboretan egindako hamar euskal ekoizpen lani eskainiko die arreta, horien artean, hiru musika talde enblematikoren ibilbidea aztertzen duten hiru dokumental: AZAROAREN 20an Campos antzokian estreinatuko den El Consorcio taldeari buruzko “No soy yo, eres tú”, eta Doctor Deseo edo Eskorbuto taldeei buruzkoak.\nZinemaldiak, NAZIOARTEKO EPAIMAHAIKO kide diren zinegileen lan azpimarragarrienen erakusketa eskainiko du. Kideak hauek izango dira: Alberto García Ferrer (Argentina), Carlos Balagué (Espainia), Ingrid Mwangi (Kenia), Olga Pärn (Bielorrusia) eta Jon Sistiaga euskal kazetaria.\nEuskadiko ikus-entzunezkoen alorrean garrantzia hartzen ari diren zinegileen lana aztertzera eta sustatzera bideratutako #Zinergentziak 14 zikloaren barruan, film-performance bat eta zinemaldiak berak ekoiztutako film kolektibo bat estreinatuko dira.\nBilboko Dokumentalen eta Film Laburren Nazioarteko Jaialdiak (ZINEBI) azaroaren 14an –arratsaldeko 20:00etan– zabalduko ditu bere 56. edizioaren ateak Bilboko Arriaga Antzokian, Zinemaldiaren Ohorezko Mikeldietako bat jasoko duen Cecilia Roth antzezle argentinarrari eskainiko zaion omenaldiarekin, bere pertsonaiak aukeratzeko orduan intuizio, arrisku eta koherentzia pertsonal bikainak erakutsi dituelako.\nEdizio honetako Ohorezko bigarren Mikeldia, nazioartean ospe handia eta sari asko lortu dituen Hirokazu Kore-Eda zinegile eta gidoilari japoniarrari emango zaio, bere filmografiaren originaltasuna, bere filmek inspiratzen duten konpromiso humanista eta egungo zine panoraman betetzen duen leku pertsonala eta garrantzitsua aitortuz. Kore-Edak AZAROAREN 19an jasoko du saria, arratsaldeko 20:00etan, Bilboko Guggenheim museoaren auditorioan, Canneseko Zinemaldian Epaimahaiaren Saria lortu zuen “De tal padre, tal hijo” (2013) film luzea proiektatu aurretik.\n65 filmek hartuko dute parte Sekzio Ofizialean, zinemaldiak dituen hiru generoetako Urrezko eta Zilarrezko Mikeldiak lortzeko xedez: fikzioa (30), dokumentala (17) eta animazioa (18). Lehiaketarako aukeratu diren lanen artean Estatuko 18 daude, eta horietako 7 euskal zinegileek egindakoak dira. Ohikoa denez, jaialdiaren inaugurazio ekitaldian eskainiko dira, Arriaga Antzokian. Hauek dira: “Soroa”, Asier Altunarena (fikzioa), “A serious comedy”, de Lander Camarero (fikzioa), “Anómalo”, de Aitor Gutiérrez (fikzioa), “Peter Hollywood”, de Ibon Antuñano (dokumentala), “Irudi mintzatuen hiztegi poetikoa”, María Elorza, Maider Fernández eta Aitor Gametxorena (dokumentala), “Hubert Le Blonen azken hegaldia”, Koldo Almandozena (animazioa), ta “Tempo inverso”, Gregorio Muro eta Mikel Murorena (animazioa).\nAZAROAREN 21ean jakinaraziko den ZINEBIren palmaresa sari hauek osatuko dute: Bilboko Zinemaldiaren Sari Nagusiak, Euskal Zinearen Sari Nagusiak, Espainiar Zinearen Sari Nagusiak, Zine Latinoamerikarraren Sari Nagusiak, eta Urrezko eta Zilarrezko Mikeldiek, fikzio, animazio eta dokumental kategorietan. Horrez gain, jaialdiak sari ez ofizial hauek ere izango ditu: Azkue Fundazioak Euskaraz egindako Film Hoberenarentzako ematen duen Saria, 1.200 euro dituena eta Euskadiko ikus-entzunezkoen sektorean euskararen erabilera sustatu nahi duena; SGAEk eta Euskadiko Gidoilarien Elkarteak Euskadiko bi gidoi hoberenei ematen dieten Saria, 1.500 eurorekin; eta Ikus-entzuleen Saria (EITBk emandakoa), hori ere 1.500 eurorekin.\nSekzio Ofizialeko Sariak Nazioarteko Epaimahaiak erabakiko ditu. Aurten, epaimahaiko kideak hauek izango dira: Alberto García Ferrer ekoizle eta kritikari argentinarra, Asociación de Televisiones Educativas y Culturales Iberoamericanas izenekoaren Idazkari Nagusia; Carlos Balagué zinegile, kritikari eta saiakeragile espainiarra, Ingrid Mwangi multimedia artista keniarra, Olga Pärn zinegile bieloerrusiarra eta Jon Sistiaga euskal kazetaria. Jon Sistiagak “La Mara vida” bere azken dokumentala estreinatuko du jaialdiaren barruan, Hondurasen ari diren banda kriminalen indarkeriak eragindako egoera latzaren kronika gogorra. Lan hori Kale Nagusiko BBK Aretoan eskainiko da, AZAROAREN 17an, arratsaldeko 20:00etan.\nSekzio Ofizialeko film laburrez gain, ZINEBIk, lehiaketakoak ez diren zenbait erakusketa programatu ditu, InfoEuskadi, InfoSpain eta InfoWorld. Horiek ere Bilboko Golem Alondegiko zine aretoetan emango dira, eta horretarako Euskal Herriko, Espainiako eta nazioarteko 70 film aukeratu dira.\nSekzio paraleloen barruan, edizio honetan, #Zinergentziak 14, Premiak eta larrialdiak euskal ikus-entzunezko garaikidean izenekoa azpimarratu behar da. UPV-EHU-ren laguntza duen ziklo hau, premia eta larrialdi kontzeptuetan oinarrituz, euskal ikus-entzunezko garaikidean ari diren zinegile gazteenen lanen azterketa proposatzen duten lau programak osatzen dute. Lan horien guztien helburua zinea egiteko, ikusteko eta zineari buruz berba egiteko moduen aurka agertzea eta goitik behera aldatzea da.\nErakusketak erabateko estreinaldi bi jasotzen ditu: Sra. Polaroiska Kolektiboak (María Ibarretxe eta Alaitz Arenzana) eta Víctor Iriartek sortutako “All about the Birds” film-performancea, eszenan jartzeari eta ikus-entzuleak betetzen duen lanari buruzko gogoeta bitxia; eta, zazpi zinegile gaztek egindako “Errautsak (Cenizas)” film kolektiboa ere ikusi ahal izango da, iragana, orainaldia eta etorkizuna uztartzen dituen lana, haustura, emantzipazioa eta garaiarekin konpromisoa erakusten duen diskurtso artistikoan.\n“Delante de nuestros ojos, detrás de esa pared. El cine ‘povero’ de José Celestino Campusano” izenburuarekin, ZINEBI 56k zinegile argentinar horren lan harrigarria aurkeztuko du lehen aldiz gure herrialdean. Erakusketak zinegilearen hiru film esanguratsuenak ekarriko ditu. Bertan, Buenos Aires Handia probintziako zenbait komunitate txiroren oso erretratu bizia osatzen duten lanetan, modu bikainean islatzen den borondate etikoak eta estetikoak gidatutako zine idearioa duen zinegilea erakusten zaigu. José Celestino Campusanoren zine ‘povero’ (pobre) horren erakusgarri, Bilboko Alondegian lan hauek eskainiko dira: “Vil romance” (2008), “Fango” (2012) eta “Fantasmas de la ruta” (2013).\nJaialdiko sekzio paraleloen barruan, baita ere, “Gertuko irudiak. Fikzioaren, dokumentalaren, animazioaren eta eleberri grafikoaren arteko loturak” erakusketak, Animaziozko dokumentala izenekoari buruzko gogoeta proposatzen du. Genero hibrido horren barruan, ikuspegi komertzialetik eta kritikaren aldetik arrakasta azpimarragarria jaso duten zenbait film egin dira azken garaietan. Horrela, jaialdiak, film laburrez osatutako bi saio eta film luzeek osatutako beste bi programatu ditu. Ziklo honetarako aukeratu diren film luzeen artean hauek azpimarratuko ditugu: “Crulic, the Path to Beyond” (Errumania – Polonia, 2011. Ani-Dok. 73 min), 2012an Annecy Jaialdi ospetsuan Kristal Saria irabazi zuen Anca Damian zinegile errumaniarrarena, eta “Alois Nebel” (Txekiar Errepublika, 2011. Ani. 84 min.), izen bereko eleberri grafikoan oinarritutako Tomáš Luňáken lana.\nProgramazioaren barruan bere nortasun zeinu historikoetako bat, film luze dokumentala, izan denaren presentzia finkatzeko asmoz, jaialdiak, duela denbora gutxi egindako hamaika film aukeratu ditu “Beautiful Docs. Mundu osoko dokumental luzeen panorama”, izeneko ziklorako. 13 herrialdetatik etorritako lanak dira, oso gai eta lengoaia anitzak erabiltzen dituztenak, eta kasu batzuetan, genero horretako nazioarteko jaialdi garrantzitsuenetan sariak irabazitakoak.\nUkrainako Errusiarren aldeko gobernuaren kontra duela denbora gutxi egin den altxamendu zibila, modernitatearen tenplu berri bilakatu diren nazioarteko museo handietatik igaroz; erbestean dauden youtuber siriar gazteak eta amaierarik gabeko gerra zibila jasaten ari den euren herrialdeari buruz egin dituzten filmazioak; edo Israelen okupazioaren kontra borrokatzeko taktika gogorrez prestatzen diren Hamaseko gazte palestinarrak dira ziklo honetan ikusi ahal izango ditugun gaietako batzuk. Horrez gain, emigrazioa, futbol partidu bat mugimendu iraultzaile baten aurrekari gisa, barruan daraman nortasunarekin munduan izateko eta egoteko borrokatzen den transexual baten bizitza edo 2012an Asturiaseko meategi guneetan izandako protestak ere izango ditugu.\nHorien guztien artean azpimarragarriak dira Frederick Wiseman zinegile frantses handiaren “National Gallery” (2014) lana, museo handiek egungo masa kulturan betetzen duten lekuari buruzko gogoeta, eta “Maidan” (2014), Kieveko Errusiaren aldeko erregimenaren kontra ukrainarrek izandako altxamenduaren kronika zirraragarria. Bi dokumental horiek Canneseko Zinemaldiaren azken edizioan hartu dute parte.\nBeste alde batetik, aurreko edizioetan egin den bezala, ZINEBI 56k arreta berezia eskainiko die duela denbora gutxi egindako euskal ekoizpen lanei, “Bertoko begiradak. Miradas desde Euskadi” sekzioaren barruan. Aurten 10 lan aurkeztuko dira, guztiak ere dokumentalak, eta horien artean aipamen berezia merezi du “No soy yo, eres tú” (Iban Gaztanbide. Euskadi, 2014. 90 min.) film luzearen estreinaldiak. Lan hori, El Consorcio taldeko kideek izan duten ibilbide pertsonal eta profesional luzera egiten den hurbilketa intimoa eta korala da. El Consorcio musika taldea, Mocedades eta Sergio y Estibaliz taldeetatik sortu zen. ZINEBIk Campos Antzokian estreinatuko du dokumentala, AZAROAREN 20an (20:00etan), zineak eta zuzeneko musikak eszenatokian bat egingo duten ikuskizunean.\nSekzio horren barruan, musika banda mitikoei eskainitako beste bi lan azpimarratu behar dira: “Las más macabras de las vidas” (Kikol Grau. Euskadi, 2014. 45 min.) 80ko hamarkadako filmetako eta albistegietako irudien bitartez, Eskorbuto taldea errebeldiaren enblema bilakatu zen garaia erakusten da; “Doctor Deseo: Busco en tus labios” (Carlos Iglesias / Xabier Aguirre. Euskadi, 2014. 58 min.) lanak, Bilboko pop-rock talde beteranoaren ibilbidea, musikaren inguruan dituen ideiak eta eszenan jartze bitxia jasotzen ditu. Doctor Deseo taldeak kontzertua eskainiko du AZAROAREN 15ean, Kale Nagusiko BBK Aretoan, filmaren amaieran.\nNOSTALGIAZ BETETAKO BEGIRADAK\nEuskaditik zuzendutako begirada horiei, nolabaiteko nostalgia ukitua duten beste bi gehituko zaizkie. Helburua, Euskadiko, eta batez ere Bilboko, ikus-entzunezko ondarean oso gutxi ezagutzen diren edo ahaztuta dauden lanak berreskuratzea eta ikus-entzuleen esku jartzea da, eta horretarako balio dokumental handiko bi film labur aurkeztuko dira, Euskal Filmotekaren eta Kataluniako Filmotekaren laguntzarekin.\nHorrela, ZINEBI 56ko inaugurazio ekitaldian, José Luis Viloriak zuzendutako “Vivir un sueño” (1965) film laburra eskainiko da, Euskal Filmotekaren laguntzari esker berreskuratua. Bertan, Bilboko eta Bizkai osoko milaka umek Villarcayoko (Burgos) kolonietan igarotakoa erakusten da. Filmaren aurretik, garai hartako NO-DO-aren pieza laburra eskainiko da. Bertan, hiru urte lehenago Carmen Polok, Francisco Franco diktadorearen emazteak, udaleku horiek inauguratu zituela jakinarazten da.\nZINEBI 56ri amaiera emateko, Arriaga Antzokian, baita ere, Raúl Peña zinegile beteranoak 1961ean egindako “Más allá de Bilbao” lana eskainiko da. Zinegileak berak hartuko du parte Itsasadarrari eta garai hartako Bilboko hiriguneei buruzko koloretako lehenengo erretratutzat har daitekeen berreskuratutako lan honen aurkezpenean. Garai hartan egile zine izenez ezagutzen zen moduan egindako saiakera da, hiriaren zenbait alderdi azkartasunez eta estilo poetikoa erabiliz irudikatzeko: industria, portua, zeru itxia, itsasadarra, Abra, kaleak… guztia ere, bertako jendearen lanerako izpirituan oinarrituz. Film hori, egin zen urte berean estreinatu zen, garai hartan Festival Internacional de Cine Documental Iberoamericano y Filipino de Bilbao izena zuen jaialdian, egungo ZINEBIren aurrekari historikoan.\nPRESTAKUNTZA ETA TRUKAKETA\nIkuspuntu didaktikoagotik eta esperientziak trukatzearekin erlazionatuta, jaialdiak, Madrilgo Goethe Institutuarekin eta Simone de Beauvoir talde feministarekin elkarlanean, gure artean oso gutxi ezagutzen den zinegile baten bisita antolatu du. Ulrike Ottinger (Constanza, 1942) dokumentalgile alemana da, eta “Under Schnee” (2011) bere azken lana aurkeztuko du, Bokushi Suzukiren XIX. mendeko Japoniako “Elurraren herrialdeko ipuinak” lan klasikoaren eszenan jartze bisual eder eta poetikoa. Ulrike Ottingerren lanek hainbat sari jaso dituzte nazioarteko zinemaldietan, eta haiei buruzko hainbat erretrospektiba egin da. Horrez gain eszena zuzendari gisa ere aritu da antzerkian eta operan, eta margolari eta argazkilari ere bada. Hainbat erakusketa egin ditu, bakarka eta taldean.\nBeste alde batetik, ZINEBI 56k lekua utziko dio bere programazioan, berriro ere, Euskadiko ikus-entzunezko produkzio alorreko ikasleei, zinegile gazteei, enpresei eta adituei zuzendutako prestakuntzako ZINEBILAB mintegi-tailerrari. Euskal Herriko Unibertsitateko Arte Eder Fakultatean egingo da, hiru egunez, eta helburua, aipatutako “Gertuko irudiak. Fikzioaren, dokumentalaren, animazioaren eta eleberri grafikoaren arteko loturak” zikloak sortzen dituen zenbait gai garrantzitsuri buruz gogoeta egitea eta eztabaidatzea da.\nAurten ere, ZINEBIGELA sekzioaren barruan, ZINEBIk goizeko saioak eskainiko ditu Golem-Alondegiko zine aretoetan. Saio horietan, Bilboko ikastetxeetako umeek, eurei zuzendutako nazio eta nazioarte mailako azken lanez gozatzeko aukera izango dute. Aurten lan hauek eskainiko dira: “El extraordinario viaje de Lucius Dumb”, “Tarzán”, “Zipi y Zape y el club de la canica” eta “El pequeño mago”.\nKartelerari, ordutegiei, prezioei eta beherapen bereziei buruzko informazio guztia zinemaldiaren webgunean dago jada: www.zinebi.com\nZINEBI 56k, lehen aldiz gure herrialdean, José Celestino Campusano argentinarrak zinean egin duen lana aurkeztuko du. Bilbora etorriko da, bere cine povero (pobrea) bitxi eta zirraragarriaren hiru film esanguratsuenetakoak aurkezteko.\n← BILBOKO ANTZERKI ETA DANTZA GARAIKIDE JAIALDIAK – BAD-EK, ASTEBURU HONETAN EMANGO DIO AMAIERA BERE XVI. EDIZIOARI, LAU ESTREINALDIREKIN, HORIEN ARTEAN MARCO CANALEREN “EL FUTURO EMPEZÓ AYER”\nZINEBI 56 OSTIRAL HONETAN HASIKO DA, PREZINEBIREN PROGRAMAZIOAREKIN. BERTAN, ZINEBI-EXPRESS LEHIAKETAREN EDIZIO BERRIA ETA IKUS-ENTZULEEK JOSEFINA MOLINAREKIN ETA JOSÉ ANTONIO SISTIAGAREKIN IZANGO DUTEN TOPAKETA JASOKO DIRA →


infiltzazio / infinitibo\ninfinitesimal 1 izond guztiz txikia.\nIdeia hori are gehiago indartu du telebistak, zuzeneko transmisioaren bidez, hartan gertaeraren denbora eta irudiarena bat baitatoz erabat, atzeramendu infinitesimal baten aldearekin, uhin hertziarrek iristeko behar duten denboraren aldearekin, mikrosegundo batzuk. Josu Zabaleta «Irudia» - Jacques Aumont - 224. orr.\nKoktelaren apar infinitesimalak mihia eta eztarria leundu eta barnean dir-dir egiten zion Elleni. Lopez de Arana «Manhattan Transfer» - John Dos Passos - 503. orr.\nBaina ttikiak, azkengabeki ttikiak, infinitesimalak, ez du bere ttikian azkenik, eta handiak, azkengabeki handiak edo infinituak ere ez handian (azkengabea, azkenik ezean, ez da, eta baldin bada, orduan ez da azkengabea). Iñaki Segurola «Gaur ere ez du hiltzeko eguraldirik egingo» - 66. orr.\n2 (matematikan) azkengabe txikia.\nPartikula elementalak puntu infinitesimalak lirateke onenean ere. Iñaki Segurola «Gaur ere ez du hiltzeko eguraldirik egingo» - 66. orr.\nHamaseigarren menderako garbi zegoen egutegia hamar egun atzeratuta zihoala eta, hamar egun horiek kendu ondoren, ikusi zen posible zela bere desegokitasuna kuantu infinitesimaleraino murriztea bisusturteei buruzko araua aldatuz. Iñaki Mendiguren «Historiaren azterketa II» - A.J. Toynbee - 74. orr.\nEgoera bat aztertzeak ekarriko du, ezinbestez, garrantzi gutxiko aldaketak alde batera uztea, matematikagileek ere, hainbat eragiketatan -logaritmoen kalkuluan, esaterako- kopuru infinitesimalak baztertzen dituzten bezala. Isabel Arrigain «Hizkuntzalaritza orokorreko ikastaroa» - Ferdinand de Saussure - 136. orr.\nZenbakien teoria, geometria, metodo infinitesimalak, optika, astronomia. Jon Muñoz «Loroaren teorema» - Denis Guedj - 83. orr.\n3 kalkulu infinitesimal matematikaten adarra, kopuru infinitesimalekin egiten diren eragiketez aritzen dena.\nEta, kalkulu infinitesimalaren bidez, haiek ebazteko bidea erakutsi zuen. Berria - Harian 2005-02-11\nKalkulu infinitesimala (kalkulu diferentziala, kalkulu integrala). Jon Muñoz «Loroaren teorema» - Denis Guedj - 87. orr.\n· Saguek larrutik ezagutzen dute kalkulu infinitesimala: zerotik oso hurbil dago jaio eta katuengandik babestu behar dutela ikasi bitarteko denbora. Anjel Lertxundi «Argizariaren egunak» - 129. orr.


Nola bihurtu zure Android Sony PSP | Androidea\nNola bihurtu Android Sony PSP Android-erako Android PSP emuladorerik onena duena\nGogoratzen al duzu Sony PSP kontsola eramangarri mitikoa? Kalitate handiko Sony jokoak ekartzen dizkigun kontsola, edonon gaudela edateko moduan erreproduzitu ahal izateko. Beno, bideoaren mezu berri honetan, oso modu oso sinplean erakutsiko dizuet, bidea Android bihurtu PSP Sony PSP jokoak exekutatu ahal izateko beharrezko gutxieneko zehaztapen teknikoak dituzten edozein Android terminaletan.\nHori lortzeko lortuko dugu Android-erako doako aplikazio bat deskargatzea eta instalatzea, Premium edo ordaindutako bertsio ikusgarria baita egia esan, erostea komenigarria baino gehiago da. Beraz, nola lortu jakin nahi baduzu bihurtu zure Android Sony PSP tutoretza keinukari korapilatsuak jarraitu gabe eta errotutako terminal bat edo horrelakorik edukitzeko beharrik gabe, Gomendatzen dizut klik egiteaz gain «Jarraitu mezu hau irakurtzen», begiratu artikulu honekin hasi dugun bideo erantsiari sentsazio horrek nola funtzionatzen duen ikusteko Androiderako PSP emulatzailea, erabiltzaile askok zalantzarik gabe jotzen dutena Androiderako PSP emuladorerik onena.\nHasteko esan hori Androiderako PSP emulatzailea Android, Google Play Store edo Google Play aplikazioen denda ofizialean zuzenean topatuko dugu lerro hauen azpian uzten dudan esteka zuzenaren bidez. Erabat doako bertsiotik gure jokoak gordetzeko guztiz funtzionala den aplikazioa, nahiz eta bost euroren truke PRO edo ordaindutako bertsioa duen, aplikazioaren garatzaileari laguntzeaz gain, pertsonalizazio hobea eta aurreratua izango dugu. konfigurazio aukerak gaur egun baino momentuko Android-erako PSP emuladorerik onena.\nEsan zer PPSSPP erabat bateragarria da Android terminalekin Android bertsioak 2.3 edo berriagoakHorrekin, gaur egun ia Android terminal guztiekin bateragarria dela esan dezakegu, nahiz eta joko esperientzia eta kalitate onaz gozatu nahi baduzu, moteltzarik edo mozketarik egin gabe edo itxiera behartuak izan gabe, Android terminal nahiko samarra izan beharko duzu. indartsu batekin 1 GB RAM gutxienez Nahiz eta joko esperientzia optimoa lortzeko gomendatu, a 2 Gb RAM edo handiagoa.\nEra berean, Google-ren Play Play-n aplikazioaren deskribapenaren arabera, ARMv6 arkitekturan oinarritutako prozesadoreekin terminalak dituzten zenbait erabiltzailek arazoak salatzen dituztela jakinarazi digute, beraz, joko esperientzia hobea lortzeko ere esan dezakegu ARMv7 edo bertsio berriagoa behar da.\nBaldintza horiek guztiak egiaztatu eta aplikazioa instalatu ondoren, honen esku egongo gara deskargatu Sony PSP jokoen irudiak .iso, Interneten eta Torrent-en bidez pilatuta aurkitu ahal izango ditugun irudiak, gure Android terminalaren barne edo kanpoko memorian kopiatzearekin, logikoki konprimitu gabe, PPSSSP-k exekutatu ahal izango ditu dagoeneko Sony PSP gure Android terminalean,\nHorrez gain, seguruenik tiradera ilun batzuetan gordeta dituzun joko zahar horien kopiak ere egin ditzakezu Android terminaletik erreproduzitu ahal izateko. kopia hauek .iso formatuan egon behar dute izan ere, une honetan EBOOT formatuan gordetako segurtasun kopiek ez dute funtzionatzen.\nAndroid-en PSPa emulatzen duen aplikazio sentsazional honek nola funtzionatzen duen ikusi nahi baduzu, mezu honen goiburuan kapsulatutako bideo erantsia ikustera gonbidatzen zaituztet, bertan eskaintzen digun guztia esaten dizudalako. PPSSSP honela jotzen dena Androiderako PSP emuladorerik onena.\n1 Deskargatu PPSSSP - PSP Emulator doan Play Store dendatik\n2 Deskargatu PPSSSP - PSP Emulator PRO Play dendatik\nDeskargatu PPSSSP - PSP Emulator doan Play Store dendatik\nDeskargatu PPSSSP - PSP Emulator PRO Play dendatik\nPPSSPP Gold - PSP emulatzailea\nArtikuluaren bide osoa: Androidea » Android aplikazioak » Nola bihurtu Android Sony PSP Android-erako Android PSP emuladorerik onena duena\nAplikazio honekin gaueko modua aktiba dezakezu Android 7.0 Nougat-en\nGoogle-k konexioa nahikoa du herrialde jakin batzuetako Nexus erabiltzaile guztiei


Unibertsitateko ikasleek ikaskuntza sustatzeko sortutako blogak biltzen ditu web orri batek | Consumer\nUnibertsitateko ikasleek ikaskuntza sustatzeko sortutako blogak biltzen ditu web orri batek\nEkimen honi esker, ikasleek beren kideen ekarpenak puntuatu eta balora ditzakete.\nRey Juan Carlos Unibertsitateko (URJC) irakasle talde batek ikasleek sortutako blogak biltzen dituen web orria jarri du abian, ikaskuntza sustatzeko asmoz. Proiektu aitzindaria da, eta ikasleei web gune jakin batean sarrerak egiteko aukera emateaz gain, irakasleak kontuan hartzen ditu, nota jartzean, ikaskideek elkarri emandako puntuazioak.\nDozena erdi ikasgaiko 350 ikasle inguruk parte hartu dute dagoeneko esperientzia horretan, KKUEko Sistema Telematikoen eta Konputazioaren Departamentuak, izaera teknikoa ez duten irakasgaietan, komunikatu batean azaldu zuen unibertsitate-zentroak.\nProiektuaren arduradunek sistema sinplea dela esan zuten. Irakasgai jakin bateko ikasleek blog bat sortu behar dute. Horiek “planeta” batera sindikatzen dira. Web horretan, ikasleek beren bitakoretan dituzten sarrerak alderantzizko ordena kronologikoan gehitzen dira, blog bakarrekoak balira bezala. “Planetek komunitate bat sortzen laguntzen dute, gai bati buruzko ikuspuntuak leku bakar batean biltzen baitira. Egiten dituzten ekarpenak ez dira teknikoak soilik. Informazio pertsonala ere partekatzen da, eta horrek eztabaida pizten du” esan zuen Gregorio Roblesek, ekimenaren irakasle sustatzaileak.\nBlogak oso maiz erabiltzen dira beste unibertsitate batzuetan, baina ekimen hori desberdina da, ikasleek “planeta” bakar batean puntuatu eta baloratzen baitituzte beren kideen ekarpenak. Gainera, URJCko irakasleek ikasketa ez-teknikoetako irakasgaietan “planeta” horiek sortzen dituztenez, ikasleek alderdi berriak ezagutu behar dituzte, hala nola blogak, web-orriak eta abar sortzea.\nJesus M. González Barahonak, esperientzian parte hartu duen beste irakasle batek, azaldu zuenez, “abantaila nagusia da ikasleek, edukiak sortzean eta irakasleek ematen dieguna baino kontsumitzaile hutsak ez izatean, gehiago parte hartzen dutela ikaskuntza-prozesuan. Bikoteen ikaskuntza asko ustiatzen da, planeta? delako. oso interesgarria izaten da, eta ikasleek gogoz irakurtzen dute, eta ikasgaiaren alderdi zehatzetan aurrera egin dezakete, beste modu batera nekez lortuko bailukete”.\nblogak fomentar-eu ikaskuntza ikasleak página web agrupa-eu


Pasaiako bertso eskolaren aurkezpena - Berria - Pasaia\nPasaiako bertso eskolaren aurkezpena\nIzena emateko, irailaren 16tik 30era\nPasaiako Udalak urteak daramatza euskararen sustapenean. Urte hauetan guztietan argi ikusi du euskararen erabileran eragiteko zein garrantzitsua den haur eta nerabeek eskolatik kanpo euskaraz bizitzeko guneak sortzea eta sustatzea, batez ere ahozkotasuna lantzeko. Hori dela eta, Pasaiako Udalak bertso eskola abian jartzeko interes handia du. Bertso eskolak aukera paregabea eskaintzen du, haur eta nerabeek euskara modu atsegin, dibertigarri eta ludikoan bizitzeko, sormena lantzeko, ahozkotasuna hobetzeko eta haien euskara aberasteko, besteak beste. Bertso eskola haur eta nerabeek ahozkotasunean erraztasuna lortzeko tresna da.\nBertsozale elkarteak urteak daramatza Pasaiako ikastetxeetan "Gu ere bertsotan" egitasmoa eskaintzen, hezkuntza arautuan bertsolaritza lantzeko egitasmoa. Oraingoan, ordea, bertsolaritza eskolatik atera eta bertso eskola sortzea da helburu Pasaian.\nBaina, zer da bertso-eskola bat?\nBertso-eskolak bertsolaritzaren ezagutzan sakondu eta hizkuntzaren alde ludikoa lantzeko eratzen diren guneak dira, euskal kultura modu sortzaile eta aktibo batean bizitzeko.\nAisialdian haur, gazte zein helduen euskararen erabilera, bizitasuna eta kalitatea handitzeko sortuak dira. Era honetan, herriarentzako erreferenteak sortzen ditu, belaunaldiz belaunaldiko transmisioa eta erreleboa ziurtatuz eta bertsolaritzaren eremu ezberdinak landuz (gai-jartzaile, epaile, bertsolari, bertsozale...). Izan ere, asteroko klaseez gain, herrietan bertso-eskola egoteak bertsoaren inguruan hainbat ekintza egitea dakar, hala nola bertso poteoak, Gabonetako eta jaietako bertso-saioak, bertsolari txapelketetako saioak.\nEta zertara joan bertso-eskolara?\nLagunekin ondo pasatzera (adin guztietako taldeak daude).\nBertsoak kantatzera, idaztera, gaiak prestatzera...\nEuskaraz bizitzera, euskara lantzera, euskararekin jolastera...\nHerria eraikitzera, dinamizatzera...\nBertso-eskolan bertsolariak daude baina joaten diren guztiek ez dute jendearen aurrean kantatu behar. Oso gauza ezberdinak egin daitezke bertso-eskolaren inguruan eta partaide guztiak dira bertso-eskolako kideak.\nPasaiako bertso eskola adin guztietako herritarrei irekita egongo da. Baina, sustapen lan berezia egingo da Pasaiako ikastetxeetako LH4, LH5, LH6 eta DBH1 mailetako ikasleekin. Ikastetxeetako ikasleek, ikastetxean bertan eman ahal izango dute izena.\nGainontzeko herritarrek izen ematea liburutegietan egiteko aukera izango dute irailaren 16tik 30era.\nBertso eskolaren egutegi, ordutegi, eta tokia izena ematen dutenekin batera adostuko dute. Hau da, ikasleen beharretara egokituko dira ordutegia eta saioak egiteko tokia. Hala ere, informazio gehiago lortu nahi izanez gero, deitu Pasaiako Udalera (943344034) edo idatzi euskara@pasaia.net helbide elektronikora.


ELIKA Seguridad Alimentaria | E. coli bidez Kutsadura Gurutzatua gertatzeko Arriskuaren kontrola – FSA 2012 - ELIKA Seguridad Alimentaria\nElikagaien Segurtasunerako Agentzia Britainiarrak (FSA) orientazio-dokumentu bat argitaratu du, eta Escherichia coli bidezko kutsadura gurutzatua gertatzeko arriskua kontrolatzeko argibideak ematen ditu. Dokumentuko berrikuntzen artean daude etxeko sukaldean ezarri beharreko neurri zuzentzaileen irismenari buruzko informazio berria, sukaldeko tratamendurik ez duten elikagaiak prestatzeko argibideak, harraska erabiltzeari buruzkoak, sukalde-gainak eta elikagaiek ukitzen dituzten azalerak garbitzeari buruzkoak, sukaldean termometroak erabiltzeari buruzkoak, etab.\nAgentziak, halaber, bi erabaki-zuhaitz argitaratu ditu. Horiek baliagarriak izan daitezke, hartu beharreko neurri gisa, elikagaien industrian eskuak garbitzeko kontrolak egiten direnean eta desinfektatzaileak erabiltzea aztertzen denean, betiere E. coli bidezko kutsadura gurutzatua ekiditeko.\nErabaki-zuhaitza: eskuak garbitzea\nErabaki-zuhaitza: desinfektatzaileak erabiltzea


Zerbait egin daiteke | EIBZko liburutegia\nZazpi kilometroko distantzia besterik ez dago Turkiatik Greziako Lesbos irlara. Txalupaz, bi ordu inguru. Nork esango luke tarte horretan urtea hasi denetik 122 lagun hil direnik. Uretan. Lur eremu batetik besterako itsaso zati horretan. Batzuk, hotzez, eta beste batzuk, itota. Sortu ez duten gerra batetik ihesi doazen emakumeak, gizonak, umeak, gazteak nahiz agureak. Beste aldera bizirik iristea da haien esperantza bakarra. Bizimodu berri bati ekiteko. Hutsetik. Agintarien jarrera ikusita, badirudi ezin dela ezer egin egoera horren aurrean. Baina beti egin daiteke zerbait. Hori sinetsita, hainbat boluntario joan dira Euskal Herritik Lesbosera.\n«Konturatzen zara denok berdinak garela. Hemendik joan aurretik errefuxiatuen irudi bat egiten duzu: hauek dira azal ilunekoak, ez dakit nola janzten dira… Eta han geundela, esaten genuen: ‘Zu Irlandakoa izan zaitezke, zu euskalduna izan zaitezke eta zu ez dakit nongoa… Hau ni naiz, nire lagunak dira edo nire gurasoak dira’». Koro Gabiola eta Iñaki Iraola Elgoibarren (Gipuzkoa) bizi dira, eta Gabonetako oporrak aprobetxatu zituzten, aurreztutako dirua hartu, eta iheslariei laguntzera joateko. «Egin dezakeguna egiten saiatzen gara». Euskal Herrira itzuli diren arren, han ikusitakoagatik barrena mugituta jarraitzen dute oraindik: «Buruaren erdia han dugu».\nLesbosen dago Aitor Hernandez zarauztarra (Gipuzkoa). 22 urte ditu eta unibertsitatean ikasten ari da, baina pare bat astez eskoletara ez joatea erabaki du. «Gogo handia neukan etortzeko». Basque Lifeguards sorosle taldeko beste lau kiderekin joan da Greziara, eta erreskate batetik itzuli berria da. Ontzian doazenei seinalatu ohi die nora iritsi, eremurik garbienera joan daitezen, eta ez gune arrokatsuetara. Eta behin kostara hurbilduta, txalupatik jaisterakoan, bidaiariak ez bustitzea da garrantzitsuena. Batzuetan ez dira hondartzaraino iristen, eta bide bat egiten diete arrokekin, edo besoetan hartuta ateratzen dituzte uretatik.«Hotz handia egiten du: gauean zero gradu azpitik egiten du, eta, egunez, hamar gradu inguruan. Hipotermia kasu asko ikusi ditugu. Gaizki baldin badaude, okerrera ez egitea da gure zeregina».\nDabid Sanchez iruindarra Refugee Care proiektuarekin joan zen Lesbosera, eta dagoeneko itzuli da Euskal Herrira. Errefuxiatuak lehorrera iritsitakoan, behar zutenean laguntzen zien: bustita zeudenei manta termikoak jartzen zizkien soinean, autoz kanpalekuetara eramaten zituen, arropa antolatzen zuen… Izatez, argazkilari aktibista moduan joan zen, baina hango egoera ikusita, denetarik egiteko prest agertu zen. Orain, ikusitakoa «salatzeko» hitzaldiak ematen eta erakusketa bat prestatzen dihardu.\nHaren arabera, Lesboseko «irudi guztiak dira gogorrak». Irlara iritsi berriak zirenek autoz kanpalekuetara eramaterakoan hartzen zuten jarrerarekin harriturik gelditu zen: «Familia askori autora sartzeko esaten diezu, eta ez dira mugitu ere egiten. Engainatu egingo dituzula uste dute. Ezin dute sinetsi norbaitek kobratu gabe lagunduko dienik».\nKanpalekuetan laguntzera joan ziren Gabiola eta Iraola, Light House gobernuz kanpoko erakundearekin. Lesbosera iristean, medikuek balorazio bat egiten diete iheslariei, eta beharren arabera, ohiko kanpalekuetara edo medikuen dendetara bideratzen dituzte. Bide arrunta jarraitzen dutenei, arropa aldatu, jaten eta edaten eman, eta su ondoko epeltasuna eskaintzen zien bikoteak.\nHan ikusitako eszenak burutik kendu ezinda dabil Iraola: «50-60 urteko bati barkutik jaisten laguntzen diozunean eta besarkatzen zaituenean, ni ume batek baino gehiago hunkitzen nau. Ume bat, azkenean, beldurragatik ari da negarrez, leku ezezaguna delako, hotzagatik… Baina 50-60 urteko gizon bat zure sorbaldan negar batean lehertzean, ezin da kontatu nolako sufrikarioa pasatu duen».\nArgi dago «benetako miseria» ezagutu izan dutela, Gabiolaren iritziz: «Batzuk egun bat baino gehiago jan gabe egon dira, Turkiako itsasertzean itsasora bota zain, beste batzuei dena lapurtu diete mafietakoek, egurtu egiten dituzte…». Hori da errefuxiatuek kontatzen dutena, zerbait kontatzen badute. «Askok ez dute hitz egiten. Nahiko beldurgarria da».\nTurkiatik Greziara igaro nahi dutenek tratu bat egiten dute pertsona batekin: diru kopuru bat ordaindu, eta beste aldera igaroko den txalupa hartzeko hitzordu bat zehazten dute. «Pertsonekin merkatu bat sortzen ari dira Turkian. Ia narkotrafikoaren negozioa gainditu du. 800 eta 2.000 dolar artean [737-1.844 euro] kobratzen dute bidaia txartela, eta txaleko faltsuak saltzen dituzte, hondoratzen direnak», azaldu du Sanchezek. Gainera, hamar lagun sartzen diren ontzietan 60-70 bidaiari bidaltzen dituzte.\nItsasoa gurutzatzea lortzen dutenek esker ona baino ez dute adierazten. 7-8 urteko ume batzuekin gertatu zitzaiena gogoan du Gabiolak. «Neskato batzuei gozoki bat eta lepoko bat oparitu nizkien. Eskertzeko, gozokia bueltan eman zidaten». Iraolak txalupa bereko beste 5-6 urteko haur batek egin zuena kontatu du, hunkituta: «Atzetik etorri eta hankan ukitu ninduen. Buelta eman nuen eta galdetu nion ea zer behar zuen. Berak makurtzeko esan zidan. Makurtu nintzen eta besarkada handi bat eman, eta eskerrik asko esan zidan».\nOztoporik arriskutsuena gaindituta, Afganistanen, Sirian edo Iranen utzi duten familiari deitzen diote errefuxiatuek, onik iritsi direla esateko. Baina itsasoa zeharkatu arren, ez da amaitzen haien amesgaiztoa. Bi edo hiru egun igarotakoan, Atenasera bideratzen dituzte, eta orduan hasten da gogorrena: paperak lortu behar dituzte, Mazedoniako muga zeharkatu, gero Serbia, Austria… Askok Alemaniara iristea dute helburu.\nEgoera tamalgarri hori amaitzea «oso erraza» dela uste du Sanchezek, Europako Batasunak «hala nahi badu». Atenasen erregistratzen dituzte errefuxiatuak, eta gauza bera Turkian egin daiteke, haren arabera, hainbeste jendek bizia arriskuan jartzea saihestuz. Iraolak, aldiz, irtenbide zaila ikusten dio: «Europak eta munduko gobernu guztiek zentzu gabeko botere gerra horiek saihestu beharko lituzkete. Baina hori utopia bat da diruak agintzen duen mundu batean». Ezer aldatu ezean, egin dezaketena egiten jarraituko dute, Hernandezek azaldu duenez: «Jendeari laguntzeko gaude. Ondo ari gara, eta aurrera jarraituko dugu».\nKategoria Azalpen testua, Berria egunkaria, D eredua, DBH 3. eta 4. mailak, Etika eta Filosofia, Euskara, Mundua, etiketak Boluntarioak, errefuxiatuak, Ihintza Elustondo, Lesbos (Grezia), Mafiak by Mirentxu. Gorde lotura.